Đokovićeve poruke o Kosovu na Vidovdan u tri slike - SPORTSKI ŽURNAL\nPrekid samoizolacija samo na tren, ali sa pravim razlozima. Novak Đoković se prvi put oglasio otkako je u utorak zbog pozitivnog nalaza na koronu morao da se povuče u četiri zida\nPostavio je Novak Đoković tri slike na Instagramu, svaka velikog simboličnog značaja. Svaka u vezi Kosova i godišnjice Vidovdana.\nPrva je video dece iz Prnjavora koja mu horski pevaju “Sa Kosova zora sviće” držeći transparent “Prnjavor voli Noleta”.\nNema sumnje da je to prava motivacija za Đokovića da prebrodi teškoće u kojima je je otkako je Adrija tur prekinut zbog pozitivnih nalaza.\nOvaj hor dece je najbolji dokaz koliko je Đoković voljen u svojoj zemlji i to će mu sigurno dati podstrek da prebrodi sve teškoće i da se vrati na teren bar podjednako snažan kao i pre pauze zbog pandemije.\nZaista je teško zamisliti da grupa Švajcaraca peva patriotske pesme Federeru, ili da dečiji hor iz Španije tako nešto čini u Nadalovu čast i zato Novaku takva podrška svojih najmlađih zemljaka mora da ima snagu velikog podsticaja.\nDruga slika je citat iz filma Boj na Kosovu:\n„Vidi li se Kosovo odavde, Lazare?\nNe vidi se, ali se zna gde je\nVidiš li na nebu ono sijanje?\nE, Kosovo je tačno ispod tog sijanja”.\nU trećoj je citirao partijarha Pavla:\n„Brodovi ne potonu zbog vode koja ih okružuje, već zbog vode koja uđe u njih. Nemojte dozvoliti da ono što vas okružuje uđe u vas i povuče vas na dno”, napisao je Nole uz fotografiju patrijarha.\nNaravno, samo Nole zna šta je hteo da kaže sa ovim kolažom, ali jedno je sigurno. Kao veliki poštovalac ali i znalac srpske istorije, Đoković poznaje simboliku svakog događaja i umeće da je iskoristi da ponovo bude nepobediv.\nNe treba smetnuti sa uma ni da je Nole u teškoj situaciji zbog mnogo prekomernih i zlonamernih kritika iz celog sveta zbog pozitivnih testova na Adrija turu.\nZato pozivanje na jedan od najznačajnih datuma iz srpske istorije itekako može da ima veliki značaj za njega i prevazilaženje krize u kojoj se nalazi.\ncrno bijeli · 29 juni, 2020 12:11


Kineska delegacija u poseti Zlatiboru - Uvoz iz Kine\nKineska delegacija u poseti Zlatiboru\nKineska privredna delegacija na čelu sa gospođom Lindom Wong koja je jedan od vlasnika korporacijske firme "Yihai Group Chairman" posetili su Zlatibor. Predstavnici opštine Čajetina na čelu sa predsednikom Milanom Stamatovićem upoznali su goste sa ciljevima i planovima razvoja naše opštine.\nKategorija: Vesti iz arhive Objavljeno 03 februar 2015\nDatum poslednje izmene 03 februar 2015\nKineska privredna delegacija na čelu sa gospođom Lindom Wong koja je jedan od vlasnika korporacijske firme "Yihai Group Chairman" posetili su Zlatibor.\nPredstavnici opštine Čajetina na čelu sa predsednikom Milanom Stamatovićem upoznali su goste sa ciljevima i planovima razvoja naše opštine.\nDragi gosti su iskoristili ovu priliku da se upoznaju sa svim lepotama i vrednostima Opštine a posebnu pažnju posvetili su\nmogućim građevinskim investicijama, razvoju poljoprivrede i turizma. Za njih najveću vrednost naše Opštine predstavlja veliko bogatsvo mineralnim i geotermalnim vodama o čemu je bilo dosta reči na samom sastanku.\nGospođa Linda Wong je posebno izrazila veliku zaiteresovanost za izgradnju gondole i zahtevala je od predstavnika lokalne samouprave da joj dostave planove i sva prateća dokumenta koja se tiču eventualnih investicija na područiju Ribnice koja je po planu međustanica na trasi gondole koja povezuje Zlatibor sa Tornikom.\nTim koji je opštinu Čajetina predstavio privrednoj delegaciji iz Kine činili su predsednik Milan Stamatović, direktor Turističke organizacije Arsen Đurić i direktorka skijališta Tornik Bojana Božanić.\nSledeća ⇨ Ambasador NR Kine u Crnoj Gori priredio svečani prijem povodom Kineske nove godine\nPrethodna ⇦ Železnice Srbije, Kine i Mađarske potpisale Memorandum


Treća doza vakcina? - Kazaljka\nNaslovna/Društvo/Treća doza vakcina?\nNacionalno telo za imunizacijuu (NITAG) postiglio je načelan dogovor o davanju još jedne doze već vakcinisanim građanima, prvenstveno onima kojima je imunitet ugrožen zbog drugih oboljenja, navodi “Politika”.\nList navodi da bi treća doza trebalo da bude preporučena osobama sa autoimunim bolestima, građanima koji su na nekoj od terapija koja im podstiče imunski odgovor, kao i pacijentima sa prsađenim organima, jer je primećeno da toj grupi bolesnika u većini slučajeva posle prve dve doze nije postignut odgovarajući imunitet.\nTreća doza biće preporučena i građanima starijim od 80 godina koji već imaju zdravstvenih problema. Takozvanu “buster dozu” moći će da dobiju i stariji od 75 godina koji imaju neko kardiovaskularno oboljenje, a nemaju antitela, navodi “Politika”.


Grafit UČK u Goraždevcu (Foto Radio Goraždevac)\nGrafit su u jutarnjim satima primetili meštani koji su krenuli na posao.\n"Na jednom zidu, u gornjem delu Goraždevca, meštani su primetili ogroman natpis „UČK-Kosovo“, što je naravno uznemirilo meštane. Ljudi na čijem zidu je grafit ispisan su slučaj prijavili kosovskoj policiji koja u ovim trenucima obavlja uviđaj", kazao je Dimitrijević za RTV Kim.\nTakođe, građani koji žive u blizini spomenika goraždevačkim žrtvama, javili su Radio Goraždevcu da je polomljen jarbol i odnesena srpska zastava.\n"Naši novinari su bili na licu mesta i uverili su se da je jarbol zaista polomljen, ali kako su nam rekli, taj slučaj građani nisu prijavili policiji", rekao je Dimitrijević.\nPrema rečima Dimitrijevića, u Goraždevcu su se u prethodnim godinama više puta dešavali slični incidenti.\n"Ovakvim akcijama šalje se jasna i nedvosmislena poruka da Srbi na Кosovu i Metohiji nisu dobrodošli, a po pravilu, vinovnici ovakvih incidenata ostaju bez ikakve sankcije", navodi se u saopštenju.\n"Molimo i Srbe na Кosovu i Metohiji da ostanu mirni i jedinstveni i ne nasedaju na provokacije, jer cilj ovakvih akcija i jeste da se isprovocira neodmerena reakcija srpske strane", poručuju iz Kancelarije za KiM.


Upozorenje za građane općine Kalesija | NEON Televizija\nUpozorenje za građane općine Kalesija\nProcjenjujući da postoji povećana opasnost od izbijanja požara koji mogu izazvati ljudi nepažnjom i neodgovornim ponašanjem (naročito prilikom čišćenja okućnica i poljoprivrednih posjeda, izleta, boravaka u prirodi) Služba za komunalne poslove i civilnu zaštitu ( Odsjek civilne zaštite) općine Kalesija izdaje\nUpozorenje o preduzimanju preventivnih mjera zaštite od požara.\nZabranu loženja i upotrebu otvorene vatre i drugih vrsta sredstava koja mogu izazvati požar na otvorenom prostoru u blizini šuma, pored stambenih i privrednih objekata, skladišta i drugih objekata sa povećanom opasnosti za nastanak požara.\nZabranu loženja vatre pored magistralnog puta:Tuzla – Zvornik, Regionalnog puta Živinice – Međaš, kao i željezničke pruge Tuzla – Zvornik, kao i ostalih regionalnih i magistralnih cesta na prostoru općine Kalesija.\nZabranjuje se zatvaranje i zarušavanje protiv požarnih, šumskih puteva na području općine Kalesija.\nPozivaju se građani općine Kalesija da sve pojave vatre mogu prijaviti na brojeve telefona:\n– Policijska Uprava Kalesija , 122, 035-631-290.


Naslovna Emisije Srđan Radonjić: Lepe uspomene iz Partizana, igrali smo dobar evropski fudbal! (VIDEO)\nGost emisije 5 minuta bio je Srđan Radonjić sa kojim smo obavili jedan brzinski intervju. Nekadašnji fudbaler se okrenuo građenju trenerske karijere a mi smo bili veoma zainteresovani da čujemo šta ima da nam kaže.\nNekada golgeter Partizana, sa kojim je igrao značajnu ulogu i u evropskim okvirima, prethodnu sezonu je proveo kao pomoćni trener. Radio je sa Brankom Smiljanićem u Tripoliju, u ekipi Al-Ahlija. Kako kaže, i planovi za budućnost vezani su za inostranstvo.\nKLADI SE NA PRVU LIGU CRNE GORE!\n’’Ukoliko ne bude inostranih ponuda, mora se raditi ovde. Gledaću da izaberem nešto najbolje za sebe i da napredujem u ovom poslu. Pokušavam sada da uradim neke stvari koje sam propustio kao igrač’’, rekao je Radonjić.\nPrisetio se i vremena provedenog u Partizanu, kada je bio najbolji strelac lige u nekadašnjoj državi ali i evropskih mečeva. Partizan je bio samo jedan penal daleko od Lige šampiona ali je zato pre toga igrao važnu ulogu u Ligi Evrope.\nSUTJESKA IGRA PROTIV MLADOSTI U NAREDNOM KOLU!\nCrno-beli su tada ispali od CSKA iz Moskve, kasnijeg osvajača takmičenja. Po rečima našeg sagovornika, ostaje žal zbog promašenog penala naredne sezone ali je Partizan veliki klub koji se oporavio od toga. Ekipa iz Humske je još jednom nakon toga igrala u elitnom evropskom takmičenju.\nZa pripreme za Evropu nema mnogo vremena i potrebno je što pre okupiti igrače. Naš sagovornik smatra da će novi sistem evropskih kvalifikacija pogodovati šampionu Crne Gore jer će u Ligi Evrope imati novu šansu. Ipak, misli da Sutjeska može da bude hit u Evropi narednog leta.\n’’Ukoliko se dovede nekoliko pravih pojačanja mogla bi Sutjeska da prođe nekoliko krugova. Sada se u ekipi pojavljuju neki mladi i talentovani igrači. Biće zanimljivo gledati ih a ne sumnjam da će se u junu ekipa kvalitetno osvežiti.’’\nPrethodni tekstŠandor Kočiš i suština fudbala\nSledeći tekstPortugalcu se baš sviđa Beograd: Ugo Vijeira bi ponovo u Zvezdu!


Da se nastavi uspešan niz... - Sportske.net\nStručnjaci za sportsku medicinu na usavršavanju u KataruDivac: "Počeli smo da okupljamo sponzore za Rio"Zašto je zapostavljena evropska šampionka?OKS - Milica i Andrija najbolji u 2012.Evropske igre od 2015, Divac zadovoljan!\nOlimpijska pobednica u tekvondu Milica Mandić, koja je danas proglašena za najbolju sportistkinju Srbije, rekla je da je godina na izmaku bila jako uspešna i za nju i za njen sport, ali i da je novi olimpijski ciklus već počeo.\n"Posle svih uspeha ove godine, mogu da kažem da je ovo bila veoma uspešna godina i za mene i za tekvondo u Srbiji... Novi olimpijski ciklus je već počeo, cilj nam je da ponovo imamo kvalitetne pripreme i da osvojimo medalje i na sledećim Igrama", rekla je Mandićeva novinarima u Beogradu.\nOna je večeras dobila priznanje za najuspešniju srpsku sportistkinju u 2012. godini u izboru Olimpijskog komiteta Srbije.\nJović, koji je u izboru OKS-a proglašen za najboljeg trenera u Srbiji, takodje je rekao da je zadovoljan dosadašnjim pripremama i odnosom države i OKS-a. On je rekao da se ne brine zbog reorganizacije sportova na Igrama, pošto je na listi za odstranjenje sa programa OI bio i tekvondo.\nNajbolji sportista u izboru OKS-a je vaterpolista Andrija Prlainović, koji je kazao da su svi kandidati podjednako zaslužili to priznanje.\nZa najbolju žensku ekipu proglašena je Fed kup reprezentacija Srbije. Selektor teniserki Dejan Vraneš rekao je posle ceremonije da veruje u budućnost tima.\n"Ovo nije kraj Fed kup reprezentacije Srbije. čeka nas budućnost u kojoj želimo da ispunimo svoje ambicije. Devojkama (Ana Ivanović i Jelena Janković) hvala za sve što su uradile, ali mislim da možemo da nastavimo sa uspesima ako nas zdravlje posluži", rekao je Vraneš.\nU medijima se nedavno pojavila informacija da će Vraneš napustiti selektorsku funkciju, ali je on agenciji Beta rekao da to nije istina.\n"Ja sam za to čuo iz medija, nemam šta da komentarišem. Nisam ni pomišljao na odlazak, niti mi je iko iz saveza govorio o tome", rekao je Vraneš.


Zašto na svetu postoji milijardu nepismenih i polupismenih ljudi\nSlepa zdravih očiju\nU Srbiji je po nekim procenama oko 60 odsto ljudi funkcionalno nepismeno\nMa koliko da političari i eksperti zdušno insistiraju na znanju i usavršavanju i ukazuju koliko je teško preživeti u svetu kad si takoreći "slep kod očiju", problem elementarne nepismenosti postoji čak i u razvijenim zemljama.\nNjihov obrazovni prosek na elementarnom nivou čitanja, pisanja i računanja zapravo najviše kvare imigranti, mada ozbiljna svetska istraživanja upozoravaju da i sa mlađim generacijama "autentičnih" državljana nešto nije u redu. Stručnjaci stalno smišljaju kako da doskoče ovoj pojavi, ali istovremeno podižu i kriterijume za dokazivanje pismenosti u 21. veku. Tako su u "Beloj knjizi" EU utvrđene smernice za podsticanje sticanja novih znanja i ravnopravno tretiranje investicionog i kapitala za obrazovanje.\nMr Aleksandra Pejatović, asistent na predmetu andragogija rada na Filozofskom fakultetu u Beogradu, nedavno se vratila puna utisaka sa Festivala za obrazovanje odraslih koji se 10. jubilarni put, održao u Engleskoj. Tamo su prvi počeli da organizuju ovu vrstu skupova koji su posvećeni onima koji žele da uče i u odraslom dobu.\n- U Engleskoj je Festival prilika da se što više čuje glas polaznika, ljudi pričaju svoje životne storije i kakvu su dobrobit imali u životu pošto su preduzeli neku obrazovnu aktivnost. Druga udarna stvar u njihovoj koncepciji je da se ljudi koji vode obrazovne institucije sastaju i razgovaraju sa tvorcima obrazovne politike i članovima parlamenta, priča mr Pejatović.\nDr Miomir Despotović, profesor na Katedri za andragogiju Filozofskog fakulteta u Beogradu, upozorava da se broj nepismenih u svetu približava cifri od jedne milijarde i da se karta nepismenosti poklapa sa kartom ekonomske nerazvijenosti.\n- One prosto idu "ruku pod ruku" i skoro su identične. To govori da je obrazovanje i ekonomski problem i sredstvo rešavanja ekonomskih problema. Srbija se na toj lestvici zemalja koje imaju problem sa elementarnom nepismenošću prilično visoko kotira. Nažalost, mogu da govorim samo o podacima sa popisa iz 1991. jer se rezultati novog popisa još obrađuju, mada mislim da se situacija nije mnogo promenila od tada, ako nije i gora.\nPrema popisu iz 1991. mi smo imali 9,1 odsto potpuno nepismenih ljudi starijih od 15 godina, to su oni koji nisu videli školu, nijedan razred, nijedno slovo. Oko 2,5 odsto je bilo onih koji su završili jedan ili dva razreda osnovne škole, plus oko 20 odsto ljudi bez završene osnovne škole. To znači da skoro trećina stanovništva pripada sloju nepismenih ili polupismenih ljudi - kaže prof. Despotović.\nPod pojmom nove, funkcionalne pismenosti, podrazumeva se pismenost koja je u funkciji života i rada. Na primer, onaj ko je u stanju da izračuna koliku će kamatu imati na štednom ulogu u narednih pet godina, smatra se za funkcionalno pismenog čoveka. Veruje se da je u Jugoslaviji oko 60 odsto ljudi funkcionalno nepismeno. Kad bi se kojim slučajem ova vrsta znanja testirala samo na računima Elektrodistribucije, teško da bi iko mogao da prođe ovaj test, osim resorne ministarke i njenog okruženja.\nU Ministarstvu prosvete i sporta velika pažnja se poklanja reformi osnovnog i srednjeg obrazovanja, a prema rečima dr Refika Šećibovića, pomoćnika ministra, priprema se i radna verzija zakona o obrazovanju odraslih. Moramo da regulišemo pitanje rada radničkih univerziteta i da uvedemo standarde kod obrazovanja odraslih, kaže, uz napomenu da će se tom temom Ministarstvo više pozabaviti od 1. oktobra.\nAko uopšte može da bude za utehu, neka istraživanja pokazuju da je u Americi funkcionalno nepismeno čak 19 odsto ljudi sa američkih univerziteta. To je samo potvrdilo tezu da diploma i formalno obrazovanje nije garancija za funkcionalnu pismenost.\nPrema podacima od pre dve godine, na primer, u Nemačkoj je zabeleženo 10 odsto odraslih analfabeta, u Portugaliji 25 odsto i za razliku od, recimo Švedske, gde je svega jedan odsto ljudi bez osnovnih školskih znanja - i mnoge druge zemlje se suočavaju sa značajnim procentom jedva pismenih ljudi. Ali razvijeni, za razliku od nas, imaju razrađene sisteme rešavanja te pošasti i za tu namenu izdvajaju veliki novac.\nPri tome, država koja želi da se uhvati u koštac sa problemima analfabeta ne sme da dozvoli da se ta borba pretvori u kampanju.\n- Ja sam pre nekoliko godina u arhivama nalazio dokumenta različitih društveno-političkih organizacija sa identičnim naslovima u raznim vremenskim periodima - recimo "Srbija bez nepismenih do 1953", "Srbija bez nepismenih do 1960"... Rešavanje nepismenosti ne sme da bude kampanja, to je jedan trajni, kontinuirani problem na kome se mora sistematski raditi.\nNajpre se moraju zatvoriti izvori nepismenosti, a to znači da osnovna škola ne bi smela da ima veliki procenat osipanja. Po nekim procenama tokom osnovne škole izgubi se između 30 i 40 odsto đaka. To su deca uglavnom iz marginalnih društvenih grupa i ova država na to mora da obrati pažnju. Doduše, u programima nevladinih organizacija i donatora Romi su postali "popularna" tema, ali to je kampanja i ništa ne donosi osim trošenja velikog novca - smatra dr Despotović.\nPočetkom septembra u Srbiji se, na raznim skupovima, dosta govorilo o značaju znanja. Potrefilo se da se to dešavalo uoči Međunarodnog dana pismenosti i održavanja festivala za obrazovanje odraslih i u svetu i kod nas. Građani žele da veruju da ti razgovori nisu organizovani zbog političkih promocija, već zbog želje da se nešto stvarno izmeni u pristupu prema znanju. Jer po nekim procenama sada se nalazimo tamo gde su SAD i Japan bili pedesetih godina. Preciznije 1956. Japanci i mi bili smo na vrlo sličnom stupnju ekonomskog razvoja, ma kako sada taj podatak zvučao.\nGlas istražuje: Zašto na svetu postoji milijardu nepismenih i polupismenih ljudi\nGlas podseća dve godine kasnije - 6. oktobar 2000.


18 miliona RSD za javnu garažu | TV KANAL 9 NOVI SAD\nNaslovna FLESH VESTI K9 FLESH REGION 18 miliona RSD za javnu garažu\n18 miliona RSD za javnu garažu\nSa 18 miliona dinara pokrajinskih sredstava biće plaćena izrada tehničke dokumentacije za izgradnju javne spratne garaže, u okviru kompleksa Instituta u Sremskoj Kamenici, odlučeno je, iumeđu ostalog, danas na sednici Pokrajinske vlade.\nZa finansiranje izrade projektno-tehničke dokumentacije za izgradnju javne spratne garaže u okviru kompleksa Instituta u Sremskoj Kamenici, prema rešenju donetom na današnjoj sednici Pokrajinske vlade, opredeljeno je 18 miliona dinara.\nOsim toga, doneto je i rešenje da Zavodu za zaštitu spomenika kulture Grada Novog Sada bude usmeno 19 miliona dinara za finansiranje III faze obnove rodne kuće bana Jelačića u Petrovaradinu. Fond za izbegla, raseljena lica i za saradnju sa Srbima u regionu dobiće milion dinara za obnovu Sabornog hrama Uspenja Presvete Bogorodice u Tuzli i obeležavanje 140 godina od osvećenja tog hrama. Ovaj Saborni hram, kako je saopšteno, danas predstavlja centar okupljanja srpskog naroda u ovom delu Bosne i Hercegovine.\nPrethodni tekstMUP nastavlja pojačanu kontrolu saobraćaja\nSledeći tekstZavršeno uređenje Kreativnog distrikta


Zapadni Balkan i dalje prijetnja za SAD | Analitika - Informativni Portal\nTramp produžio važenje povišenog stepena upozorenja\nZapadni Balkan i dalje prijetnja za SAD\nPredsjednik SAD-a Donald Tramp produžio je važenje povišenog stepena upozorenja u vezi sa Zapadnim Balkanom koje je na snazi od 2001. godine. Tramp je obavijestio Kongres SAD-a da prijetnja zbog koje je takav stepen upozorenja uveden i dalje postoji, saopštila je Bijela kuća.\nObjavljeno: 19. 06. 2019 - 10:52 Promjenite veličinu teksta: A A A\n"Prijetnja koja se ogleda u postupcima osoba koje su uključene, pomažu, finansiraju ili podržavaju ekstremističko nasilje u Sjevernoj Makedoniji i drugim državama Zapadnog Balkana, kao i opstrukcije implementacije Dejtonskog sporazuma u BiH ili Rezolucije UN 1244 na Kosovu, nije otklonjena", navedeno je u odluci koju je potpisao Tramp.\nU Trampovoj odluci upućenoj Kongresu navodi se i da su "činovi ekstremističkog nasilja i opstrukcije, navedeni u izvršnoj uredbi (iz 2001. godine) neprijateljski prema američkim interesima" i da "i dalje predstavljaju neuobičajenu i veliku prijetnju nacionalnoj bezbjednosti i spoljnoj politici SAD-a".\nIzvršnu uredbu o povišenom stepenu upozorenja u vezi sa Zapadnim Balkanom prvi je potpisao Džordž Buš, 26. juna 2001. godine. Ona je dopunjena 2003. godine kako bi obuhvatila dodatne korake u vezi sa opstrukcijom primene Ohridskog sporazuma u tadašnjoj Makedoniji.\nTagovi: Donald Tramp SAD Zapadni Balkan


Novi Citroen C5 za 2020. godinu – BiGportal.ba\nNovi Citroen C5 za 2020. godinu\nProizvodnja poslednje generacije Citroena C5 je prestala još prošle godine, dok ćenjegov naslednik biti spreman za 2020. godinu.\nC5 će u novoj generaciji biti dugačak oko 485 cm, a uz duže međuosovinsko rastojanje nudiće i više mesta u moderno dizajniranoj unutrašnjosti sa velikim ekranom osetljivim na dodir. Takođe, podrazumeva se i vrhunska udobnost.\nIzgled novog C5 je inače delom najavljen i CXperience conceptom sa sajma automobila u Parizu 2016. godine.\nAutomobil će verovatno biti tehnički rođak novog Peugeota 508, pri čemu u gami motora možemo očekivati benzince snage od 180 do 225KS i dizelaše sa snagom od 130 do 180KS. U zavisnosti od motora, ugrađivaće se manuelni 6-stepeni menjač i automatski 8-sepeni EAT8.\nTakođe, pominje se i plug-in hibridna verzija sa 225KS.\nŠef Citroenovog razvoja novih proizvoda Richar Meyer je još ranije izjavio da će limuzine ostati značajan deo automobilskog tržišta uprkos trenutnom padu potražnje za njima i rastu interesovanja za SUV vozilima. Ipak, kako bi se privukli kupci, mora da im se ponudi nešto drugačiji, jedinstveni proizvod, a Meyer navodi da Citroen priprema upravo takvu zamenu za C5. Sve u svemu, očekuje se “specifična i jedinstvena limuzina”.\nTo je potvrdila i direktorka Citroena Linda Jackson koja najavljuje da će, modelom koji će naslediti C5, Citroen prekinuti veze s ustaljenim rešenjima koja se već godinama nude uz modele iz D segmenta.


Janković: Moguće da će Vučić raspisati izbore u narednih šest meseci – NovostiDana.rs\nPredsednik Pokreta slobodnih gradjana (PSG) Saša Janković izjavio je da bi predsednik Srbije Aleksandar Vučić u narednih šest meseci mogao da raspiše vanredne izbore kako bi dodatno akumulirao svoju moć, saopštila je danas ta stranka.\nJanković je to rekao u intervjuu splitskoj televiziji Jadran i dodao da PSG pokušava da pokaže da Srbija nije osudjena na „recikliranje istih ljudi“.\nKako se navodi u saopštenju, Janković je kazao da PSG i Gradjanski blok 381 ne pristaju da se ujedine sa nekim ko „organizuje paravojne kampove za decu čiji je počasni gost portparolka Ministarstva spoljnih poslova Rusije“.\nJanković je dodao da su se političke elite u Srbiji decenijama bavile statusom Kosova, umesto životnim pitanjima poput sigurnosti imovine, efikasnog pravosudja, fer konkurencije u poslovanju, odnosno pitanjima kvaliteta života.\n„Hajde da Srbija iskorači iz dosadašnjeg pasivno agresivnog ponašanja i predloži nešto što ima smisla i što će ljudi prihvatiti“, rekao je Janković a navodi se u saopštenju PSG-a.\nOn je izneo ideju da se svi politički predstavnici iz regiona koji susedne države ne vide kao pretnju okupe kako bi stvorili protivtežu nacionalistima, populistima i ekstremistima koji „jako dobro saradjuju i jedni drugima daju razlog postojanja“.\n„To bi bio skup sa kojeg bi i domaćoj populaciji i svetu poslali jasnu poruku da nismo zaostali, lenji, glupi i neobrazovani. Ako bi vetar u ledja dobila politička opcija u regionu koja veruje u saživot i da jedni drugima možemo biti oslonac a ne pretnja, onda bi region mogao da izgleda potpuno drugačije za dve godine, a ne za dve ili tri decenije“, rekao je Janković.


- Kontinuirani trendovi rasta aktivnosti u građevinarstvu jasno pokazuju postojanje sve većeg interesovanja domaćih i stranih investitora za tržište Crne Gore i potvrđuju da Vladini napori za unapređenje poslovnog ambijenta donose konkretne rezultate u pravcu održanja dinamičnog ekonomskog rasta, otvaranja novih radnih mjesta i unapređenja kvaliteta života građana - ukazao je Simović.\nPotpredsjednik Vlade je istakao posebno zadovoljstvo zbog činjenice da je nosilac prezentacije Narodne Republike Kine na ovogodišnjem Sajmu, kineska kompanija CRBC, naš partner i glavni izvođač radova na projektu izgradnje prve dionice autoputa Bar – Boljare. Projekat gradnje autoputa značajno je doprinio rastu crnogorske ekonomije, koji je u prošloj godini bio jedan od najvećih u Evropi. Svakako, najznačajniji pozitivni ekonomski efekti izgradnje autoputa očekuju se njegovim završetkom i povezivanjem sa ključnim evropskim saobraćajnim koridorima, tržištima i emitivnim turističkim zonama.\nPotvrda da je Vlada Crne Gore na dobrom putu, istakao je potpredsjednik Simović, su i izvještaji relevantnih međunarodnih institucija i organizacija, prije svih Međunarodnog monetarnog fonda, koji je u ovoj godini, godini intenzivnih radova na prvoj dionici i planiranja gradnje narednih, konstatovao da crnogorska ekonomija ima dobar učinak, da se finansijski sektor unapređuje, da napori Vlade Crne Gore u procesu fiskalnog prilagođavanja donose rezultate, da su stabilizovani makroekonomski izgledi.\nPotpredsjednik Simović je kazao da Crna Gora i organizacijom ovakvih međunarodnih manifestacija, potvrđuje da je njena ekonomija i privreda otvorena za globano tržište, da se podstiče konkurentska borba i tržišna utakmica, koja stvara kvalitet i doprinosi razvoju.\n- Nijesmo zagovornici protekcionizma i zatvaranja, već otvorenosti i partnerstva, što najbolje potvrđuju investitori iz 113 zemalja koji posluju u Crnoj Gori - kazao je potpredsjednik Simović i svim učesnicima Sajma poželio puno uspjeha.


Izletnici se dogovorili da samo razbacaju kese sa đubretom jer zbog kiše neće roštiljati - Njuz.netNjuz.net\nKiša nije sprečila izletnike da tradicionalno razbacaju đubre\nCELA SRBIJA, 1. maj 2019, (Njuz) – Ružno vreme i kiša pokvarili su planove mnogima koji su želeli da danas u nekom od parkova raspale roštilj povodom Praznika rada, pa se zbog toga većina njih dogovorila da samo razbacaju okolo kese sa đubretom, javljaju naši reporteri sa izletišta širom Srbije.\n– Imamo Vajber grupu “Košutnjak Roštiljanje 2019” koju smo otvorili dan nakon 1. maja prošle godine. Pošto je danas vreme nikakvo, odlučili smo da ne pravimo roštilj, ali da ipak učinimo nešto povodom ovog velikog praznika. Na mestu na kojem tradicionalno slavimo Prvi maj, razbacaćemo đubre u krugu od nekoliko desetina metara. Kakav je to Praznik rada ako ne ostavimo makar neki trag da smo se danas borili za prava radnika? – upitao se Miloš Dobrinović sa Karaburme koji svake godine na istom mestu na Košutnjaku sa društvom proslavlja ovaj praznik.\nKako javljaju naši reporteri iz beogradskih parkova, od ranog jutra počela je borba za traženje što boljeg mesta za ostavljanje smeća.\n– Nas nekoliko poranilo je jutros kako bismo zauzeli što bolje mesto oko neke od kanti u Topčiderskom parku, ali izgleda da nismo stigli prvi jer su kante već bile pune, pa smo odlučili da đubre pobacamo po okolnoj travi i šumi. Kiša nas neće sprečiti da obeležimo Prvi maj i podsetimo se kako su se naši preci borili i izborili da mi danas imamo zagarantovano pravo da bacamo limenke piva, plastične čaše i tetrapake gde god poželimo – kaže Darko Karaklajić sa Ceraka koji je krenuo kući čim je zavrljačio na travu veliku kesu punu đubreta.\nNeki od sagovornika s kojima smo jutros pričali, kažu da im kiša malo remeti planove da zapale rastinje, ali da su poneli kante sa benzinom i da se nadaju da će se izboriti sa dosadnom kišom koja ih, kako kažu, “neće sprečiti da na ovaj veliki praznik naprave neku štetu”.\nTagovi: 1. maj, djubre, kosutnjak, praznik rada, Prvi maj, roštiljanje\nvoya montoya 02/05/2019 u 23:16\nMa nema veze…!! Ionako sledi popravni,na Djurdjevdan…


Radionica o evropskim standardima ljudskih prava - Constitutional Court\nRadionica o evropskim standardima ljudskih prava\nUstavni sud Republike Kosovo, u saradnji sa Kancelarijom Saveta Evropa u Prištini, organizovao je zajedničku radionicu na temu: “Evropski standardi ljudskih prava u pogledu razumnog trajanja postupaka”, koja je održana u Hotelu “Garden” u Prištini.\nKoncept razumnog trajanja u procesiranju zahteva, gledano iz perspektive sudske prakse Evropskog suda za ljudska prava, najčešći razlozi za kašnjenje u sudskom postupku, mehanizmi prevencije i kompenzacije u slučajevima preterano dugih postupaka, kao i evropski standardi ljudskih prava u pogledu razumnog trajanja postupaka, bile su samo neke od tema o kojima se razgovaralo na radionici.\nUčesnici panela i glavni govornici na organizovanoj radionici bili su: g. Bajram Ljatifi, zamenik predsednika Ustavnog suda Kosova, g. Miodrag Đorđević, zamenik predsednika Vrhovnog suda Slovenije, gđa Maria Filatova, bivši pravnik u Evropskom sudu za ljudska prava i gđa Mirela Bogdani, predavač na Pravnom fakultetu Univerziteta u Tirani.\nOdržana radionica obeležava još jednu u nizu aktivnosti u sklopu projekta podržanog od strane Kancelarije Evropskog saveta u Prištini i Ambasade Norveške na Kosovu, koji ima za cilj unapređenje profesionalnih kapaciteta Ustavnog suda, radi delotvornije primene evropskih standarda prilikom razmatranja individualnih žalbi i komunikacije sa javnošću.


Favoriti 2010 - Martina Sablikova, specijalista za duže staze - B92 - Sport - Olimpijada\n14. februar 2010. | 02:21\nMartina Sablikova, specijalista za duže staze\nSa nepunih 19 godina pre četiri godine na Olimpijskim igrama u Torninu Čehinja Martina Sablikova je bila četvrta na 5.000 metara u brzom klizanju. Od tada je osvojila titule i svetske i evropske šampionke u različitim dispiplinama i upravo zato ne čudi što je glavna favoritkinja na 3.000 i 5.000 metara na Igrama u Vankuveru.\nSablikova, specijalista za duže discipline ističe da zna da svi od nje očekuju zlato, ali da će velike rivalke imati u domaćim takmičarkama.\n“Kanađanke su moje najveće rivalke jer skijaju pred svojim navijačima, a i Olimpijske igre su nešto sasvim posebno”, naglašava Sablikova.\nČehinja u Vankuver dolazi posle potpune dominacije u dosadašnjem delu sezone, ali je svesna da je ne očekuje lak posao. Sa 22 godine bliži se najboljem dobu u karijeri, a iza sebe ima pet titula svetske šampionke od Torina.\nIpak, prošle godine je na Svetskom prvenstvu u trci na 3.000 metara stigla ‘samo’ do trećeg mesta što joj je pomalo poljuljalo samopouzdanje. Ipak, iako važi i za favoritkinju na 3.000 metara, mnogi od nje više očekuju zlato na 5.000 metara, verovatno zbog činjenice da je trostruka svetska šampionka u toj disciplini.\n“Olimpijska medalja mi znači sve. Bila sam četvrta u Torinu na 3.000 metara i toliko želim da sada dođem do nje, ali svašta može da se desi”, istakla je Čehinja.


Jedro | Bar, Crna Gora - Ministar turizma okupio barske turističke radnike\n[sigplus] Critical error: Image gallery folder info/2016/09/brano is expected to be a path relative to the image base folder specified in the back-end.\nNa ovom skupu, pored hotelijera, ugostitelja i turističkih agenata, bili su i predsjednik Opštine Bar dr Zoran Srzentić i direktori JP “Morsko dobro”, JP “Regionalni vodovod” i TO Bar Predrag Jelušić, Goran Jevrić i Neda Ivanović.\nMinistar Gvozdenović je ocijenio da je ova turistička sezona , kao i lanjska, bila na nivou rekordne 1987. ponajviše zbog sjajnih rezultata u septembru,štoje pripoisao nizu mjera resornog ministarstva i Vlade, prije svega na planu podizanja kvaliteta receptivnih kapaciteta, dostupnosti i promociji Crne Gore. Pored ostalog, ministar Gvozdenović je barskim turističkim radnicima poručio da se mora utvrditi tačan kalendar manifestacija “ na najmanje tri godine”, kako bi turoperateri znali kada mogu da šalju goste, naročito u predsezoni i u postsezoni.\nMinistar Gvozdenović je akcentovao da se Bar mora jače okrenuti kruzing turizmu koji dovodi veliki broj stranih turista, napominjući da je ove godine bilo sedam dolazaka kruzera, a da je u pregovorima još 47 ovakvih dolazaka.\n“Plan je da bude najmanje stotinu kruzera u barskoj luci godišnje, kada to pomnožimo sa najmanje hiljadu turista, jasno je o kakvim se biznis potencijalima tu radi”, rekao je Gvozdenović.\nOn je ukazao na potrebu da Stari grad Bar dobije hotel koji bi radio 365 dana i tako generisao prihode i ostalim starobarskim turističkim subjektima, za što, kako je kazao, “ima opiranja, ali, prevazići ćemo to”. Ministar turizma je dodao da se poreskim mjerama moraju “pogurati” vlasnici hotela sa jednom i dvije zvjezdice da podignu svoj rang na viši nivo “ili prodaju svoje objekte onima koji to mogu”.\nIstičući da barski turizam “i cijela destinacija” mnogo trpe što nema realizacije projekata Maljevik i Kraljičina plaža, Gvozdenović je najavio i niz investicija u priobalnom dijelu opštine Bar u koordinaciji sa JP”Morsko dobro”, prije svega izgradnju šetališta u Čanju, Sutomoru, Šušanju… zatraživši od učesnika skupa “podršku da se svi planovi i investicije iznesu do kraja”.\nBarski turistički poslenici, naročito oni sa Velikog Pijeska, zamjerili su što se ne rješavaju vodosnabdijevanje i elektronapajanje priobalnog dijela Mrkojevića, navodeći da ovog ljeta na Velikom Pijesku osam dana nije bilo struje. Ukazano je na problem prodaje poljoprivrednih proizvoda pored puteva, na zagušenje saobraćajnica tokom ljetnje sezone. Iz Crmnice je zamjereno što se godinama ne rješava problem uništenih puteva od Virpazara do Limjana “gdje se nalazi šest vinarija”, a skrenuta je i pažnja da treba omogućiti plasman domaćeg vina i organskih proizvoda u elitne hotelske objekte.\nPredsjednik Opštine dr Srzentić pored ostalog je kazao da je neophodna rezervna saobraćajnica od Bara do Podgorice zbog velike gužve na putevima, koja je naročiti sezonski problem u transportu hitnih medicinskih slučajeva u Kliničkicentar. Rješenje ovog problema je rekonstrukcija putnog pravca Kamenički most-Bar-Sutorman-Virpazar i njegovo prevođenje u rang regionalnog puta.\nDirektor Regionalnog vodovoda Goran Jevrić istakao je da u Baru ima problema sa vodom zbog loše saradnje “u kontinuitetu” barskog vodovoda sa regionalnim. Jevrić je kazao da Regionalni vodovod prodaje litar vode 37centi, a da je u Baru proizvodna cijena litra vode 65 centi “i opet se dešava da ne žele da preuzimaju našu vodu, i sve ove godine vidite kako se Veliki Pijesak snabdijeva vodom i kome je to u interesu.”.Jevrić je za barski vodovod kazao i da je “20 godina neprobojni bastion jedne partije” .


Žiru dobio jasnu poruku, Milano ili Madrid!\n"Njegova situacija u Čelsiju se nije promenila u poslednja dva meseca. Za njega bi bilo bolje da ode u klub u kome će imati veću minutažu. Ako ne može da igra u Čelsiju, trebalo bi da ode tamo gde može da igra. Na njemu je da pronađe rešenje. Ne znam kakve ponude ima", rekao je Dešan, preneli su španski mediji. >> Pročitaj celu vest na sajtu Sportske.net <<\nŽiru je odigrao samo sedam utakmica ove sezone. On je prošlog januara iz Arsenala prešao na "Stamford Bridž" i od tada je postigao samo pet prvenstvenih golova, ali je učestvovao u trijumfu Francuske na Svetskom prvenstvu u Rusiji 2018. godine.\nU igri je i milanski Inter, kako Konte želi još jednog napadača i odavno je bacio oko na Žirua, koji je u Čelsi i stigao kada je on bio trener.


Maskiran u belca upadao u kuće i pljačkao ljude - Muški magazin - trendovi, fitness, lifestyle, saveti, devojke...\nRokim Provel star trideset godina, optužen je po dve tačke provale, teške krađe i jednom tačkom vandalizma, stoji u zvaničnoj izjavi Policisjkog odeljenja Beverli Hilsa. Inspektori koji su radili na seriji provala u mirnom predgrađu primetili su da usta osumnjičenog uvek deluju otvoreno na snimcima sigurnosnih kamera. Oni su zatim shvatili da provalnik ustvari nosi masku, koja mu pruža izgled belca guste smeđe kose.\nProvel rodom iz Inglvuda, povezan je sa dve provale izvdene aprila i jula meseca prošle godine, u kojima su ukradeni televizori visoke rezolucije. On je uhapšen ovog maja tokom regularnog saobraćajnog zaustavljanja, kada su patrolni policajci pronašli masku i ostale predmete povezane sa pljačkama u njegovom automobilu.\nPretres je nastao zbog tablica, koje su takođe bile ukradene, stoji dalje u izveštaju. Daljom pretragom njegovog mesta prebivališta policajci su otkrili ukradene predmete koji povezuju ovog čoveka sa dodatnim pljačkama.\nInspektori sa Beverli Hilsa trenutno sarađuju sa Policijskim odeljenjem Los Anđelesa, njegovim detektivima i vlastima Njuport Biča kako bi zaključili da li je Provel povezan sa kućnim provalama i u tim gradovima. Do sada, lopov je povezan sa trideset provala u okrugu Los Anđelesa, kako navode lokalni mediji. Provel je pušten iz policijskog pritvora i pojaviće se pred sudom 25. maja.\nlos anđeles |


Terenac na bazi “fijata tipo” mogao bi da se proizvodi u Kragujevcu (SRB) | Logistic Magazin\nTerenac na bazi “fijata tipo” mogao bi da se proizvodi u Kragujevcu (SRB)\nPrema pisanju italijanskih medija, kompanija “Fijat-Krajsler automobili” (FCA), koja ima fabriku u Kragujevcu, mogla bi da oživi brend “Fijat” u Evropi serijom novih modela. Kako navode, u pitanju su električni “fijat 500”, produžena verzija ovog malog modela “đardinjera”, nova “panda”, ali i “fijat tipo SUV”. Poslednji model kompletirao bi gamu sa imenom “tipo” koja se proizvodi u turskoj fabrici “Tofaš”, a obuhvata tri modela, hedžbek, limuzinu i karavan. Turska država uložiće 225 miliona evra u redizajn tog modela, koji je dostigao više od 100.000 prodatih primeraka samo u Evropi, a prodaje se i kao “fijat egea” u Turskoj (gde je prodaja veća od 34.000 vozila godišnje) i “dodž neon” u Meksiku. Budući da se u toj fabrici u gradu Bursi pored “tipa” proizvode i drugi modeli (“doblo”, “kubo”, “fijorino”, ali i bratski modeli “pežo biper” i “sitroen nemo”), u FCA planiraju da proizvode “tipo SUV” u Kragujevcu, gde godišnja produkcija “fijata 500L” ne popunjava kapacitete fabrike.\nKako navode italijanski mediji, proizvodnja novog modela u Kragujevcu mogla bi da počne već 2020. ili 2021. godine, o čemu je “Blic” pisao.\nOvaj model mogao bi brzo da uđe u proizvodnju budući da bi delio mehaničku platformu sa “tipom”, pa ne bi bilo potrebno puno vremena za razvoj.\nOvaj novi model mogao bi da bude ozvaničen narednih meseci, kada bi Pjetro Gorlije, izvršni direktor FCA za Evropu, Bliski istok i Afriku, trebalo da obelodani planove za fabrike u istočnoj Evropi (Srbija i Poljska).\n“Fijat” bi uvođenjem terenca u takozvanom B segmentu ušao na tržište koje je trenutno najživlje i gde se prodaje najviše vozila. Upravo zbog toga mnogi proizvođači u auto-industriji su već lansirali ili planiraju da uvedu SUV modele.\nKako je “Blic” već pisao, proizvodnja terenca u Kragujevcu jedan je od mogućih planova. Razmatrano je da se u Šumadiji proizvodi manji terenac, uvećana varijanta “pande”, međutim, zbog velike tražnje na tržištu SUV vozila, FCA bi mogla da posegne za nešto većim modelom koji bi ušao u C segment i donosio i veću zaradu. Italijanski mediji čak navode da bi u nekim varijantama ovaj “tipo SUV”, koji bi mogao da ponese i potpuno drugo ime, imao i varijantu sa sedam sedišta.\nKako navode italijanski mediji, novi terenac bio bi baziran na “tipu SW”, to jest karavan verziji.\nNajbolja vest – cena\nPrema tim navodima, “tipo SUV” bio bi 10 centimetara duži od postojećeg “fijatovog” terenca 500X, koji je dug 4,25 metara. Međutim, baš kao i njegov “blizanac” “tipo”, imao bi pristupačnu cenu, nižu nego 500X, koji trenutno u Srbiji na akcijskoj ponudi košta od 15.000 evra pa naviše. Uvođenjem ovog modela u proizvodnju, prema pisanju italijanskih medija, fabrika u Kragujevcu bi bila potpuno uposlena i bila bi sačuvana radna mesta.\nFCA bi novim modelom terenca zasnovanim na “tipu” ušla ne samo na tržište SUV modela, koje je u rastu poslednjih godina, već bi se priključila i uvođenju novih tehnologija, kao što su hibridni i mikrohibridni motori, navode italijanski mediji. U prilog tome govori i činjenica da je FCA u Kragujevcu već počela testiranje hibridne verzije “fijata 500L” koji bi trebalo da se u narednom periodu pojavi na tržištu.\nFoto: Pixabay (wilkernet)\nKategorija: Vozila Tagovi: fiat, vesti\n9 − = jedan


Na Palama osnovano Udruženje proizvođača povrća ”Povrtar” - FILTER\nNa Palama osnovano Udruženje proizvođača povrća ”Povrtar”\nZa predsjednika novoosnovanog Udruženja proizvođača povrća “Povrtar”, koje će okupljati povrtare iz šest opština u sastavu grada Istočno Sarajevo, izabran je Aleksandar Gavrilović iz Istočnog Starog Grada, a cilj osnivanja udruženja je unapređenje prodaje i povezivanje sa tržištem.\nMenadžer Poljoprivrednog klastera “Sarajevo-Romanija-Podrinje” Željka Pejović rekla je Srni da je inicijativu o osnivanju Udruženja “Povrtar” pokrenuo ovaj klaster, te da su te da su na osnivačkoj skupštini održanoj juče na Palama izabrani organi upravljanja i dogovorene osnovne smjernice rada Udruženja.\nOna je podsjetila da se ovaj klaster bavi veoma bitnim pitanjima u oblasti poljoprivrede – promocijom proizvoda, marketingom i brendiranjem, što nije bio slučaj u ranijim oblicima organizovanja poljoprivrednika, te dodala da je osnivanje udruženja poljoprivrednih proizvođača jedan od oblika pomoći klastera razvoju poljoprivrede.\n“Kroz IFAD /Međunarodni fond za razvoj poljoprivrede/ projekat Razvoj konkurentnosti u ruralnim područjima za nabavku plastenika do sada je podržano 398 korisnika, a veliki broj plastenika je podignut i kroz druge vidove podrške”, navela je Pejovićeva.\nOna kaže da se na taj način pojavio veliki broj proizvođača povrća za koje je bilo neophodno udruživanje kako bi mogli organizovati zajednički nastup na tržištu.\nPrema njenim riječima, ukazala se i potreba za organizovanjem stručnih obuka za tako veliki broj proizvođača, te pružanje pomoći pri nabavci sertifikovanog sadnog materijala i preparata za zaštitu i njegu povrća.\nPejovićeva ističe da se na taj način povrtarima iz Sarajevsko-romanijske i Podrinjske regije pruža mogućnost učešća u različitim ino-projektima koji se pomažu razvoj poljoprivrede.\n“Poljoprivredni klaster Sarajevo-Romanija-Podrinje nastaviće da podržava proizvođače kroz novi IFAD projekat čija realizacija počinje sljedeće godine i nudi dobre mogućnosti za unapređenje poljoprivredne proizvodnje”, rekla je Pejovićeva.\nOsnivačkoj skupštini Udruženja “Povrtar” prisustvovali su proizvođači povrća, predstavnik Resora za pružanje stručnih usluga u poljoprivredi Ministarstva poljoprivrede šumarstva i vodoprivrede Republike Srpske, predstavnik Zadruge “Bios” koja je lider na poslovnom planu “Proizvodnja povrća u zaštićenom prostoru” koji se finansira iz Međunarodnog fonda za razvoj poljoprivrede IFAD, te predstavnici opština iz regije.\nPoljoprivredni klaster “Sarajevo-Romanija-Podrinje” osnovan je u maju 2019. i đeluje u 12 opština ove regije.\nCilj osnivanja klastera je formiranje baze podataka u agro-prehrambenom sektoru, unapređenje prodaje, povećanje obima proizvodnje, poboljšanje kvaliteta, udruživanje sredstava, promocija lokalnih brendova, povezivanje sa tržištem, te stimulisanje uključivanja žena i mladih u poljoprivrednu proizvodnju.\nTags: Aleksandar Gavrilović Poljoprivredni klaster "Sarajevo-Romanija-Podrinje" Udruženje proizvođača povrća ”Povrtar”\nPrethodna Pale: Večeras predstava „Škola nije bauk“\nSledeća Pale: Gospojinske svečanosti počinju u petak


Đorđe David: U Srbiji u 21. veku vlada primitivizam - NOVA portal\nShowbiz Autor:Marija Dejanović20. jul. 202020:46 > 21:02\nRoker, koji se u martu ove godine više od dve nedelje lečio od koronavirusa na odeljenju pulmologije Kliničkog centra Srbije, zgranut je ponašanjem ljudi koji ne poštuju uvedene mere predostrožnosti.\nKao neko ko je preležao virus smatra da može dati sebi za pravo da apeluje narodu da se čuva i pazi jer je situacija u Srbiji alartmantna. Roker u razgovoru za Nova.rs ističe da zamera ljudima koji olako šetaju ulicama kao da se ništa ne dešava, i to im mnogo zamera.\n„Strašno mi je što ljudi ne kapiraju ozbiljnost cele ove priče uprkos tome što se dešavaju užasi i strahote. Gotovo svaki čovek kojeg poznajem u svojoj okolini ima ljude koji su bolesni i nalaze se u bolnicama i respiratoru. Ja sam dvojicu drugara izgubio u poslednjih 12 dana. Nije mi jasno da ljudi ne mogu da skapiraju ozbiljnost situacije, da nepoštovanje onoga što je propisano celu priču vraća u rikverc, u smislu da će se sve što treba da se desi, desiti mnogo kasnije. Naravno, tražimo razloge u nekakvim političkim pričama, u nekakvom inaćenju, u teranju inata po sistemu mak na konac samo da bi pokazali kako smo mi važni, bitni i ne razmišljajući o svojim životima i tome da treba i sutra da se živi. Zdravlje nam ne treba samo za ovaj trenutak nego i za sutra. Prema tome, sve su to za mene toliko detinje i trivijalne stvari, sve je to za mene toliko necivilizovano, Govorim o stvarima koje se ne poštuju kao donetim merama da sam prosto zapanjen da u 21.veku u Srbiji ima toliko primitivizma. Naravno, kapa dole svima onima koji to slušaju i poštuju“, rekao je roker.\nPodsetimo, muzičar je proveo više od dve nedelje na odeljenju pulmologije Kliničkog centra Srbije, gde se oporavljao od opakog virusa. Za to vreme često se oglašavao na društvenim mrežama i obaveštavao fanove o svom stanju. On je za sebe rekao da je „budala“ koja se nije pazila, pa je na kraju istrpela ozbiljne posledice.


VERA U USPEH Košarkaši Zdravlja u subotu dočekuju Planu na otvaranju sezone - Dnevnik Juga\nPočetna / GRADOVI / Leskovac / VERA U USPEH Košarkaši Zdravlja u subotu dočekuju Planu na otvaranju sezone\nSrdjan Stamenkovic 27/09/2018\tLeskovac, SPORT Ostavi komentar\nUtakmciama 1. kola ovog vikenda počinje prvenstvo u Drugoj ligi Srbije.\nKošarkaški Zdravlja u subotu od 20 časova na otvaranju sezone pred svojim navijačima dočekuju ekipu Plane iz Velike.\n-Sastavili smo novi tim od starih igrača. Imamo devet igrača iz Leskovca i tri igrača sa strane. Tražili smo da prvo pružimo šansu igračima iz Leskovca, a na pozicijama gd eje bilo neophodno doveli smo igrače sa strane. To su Nikola Čvorović na pziciji 3 i 4, Stefan Ljubenković koji će biti „olraund“ igrač i Dragan Mijajlović iz Kruševca koji igra na poziciji plejmejkera. Pripreme smo planirali za početak sezone 6. oktobra, ali je početak prvenstva pomeren nedelju dana ranije. Uspeli smo da sve planirano i odradimo u ovih 6 nedelja. Odigrali smo 8 prijateljskih utakmica sa protivnicima iz našeg ranga takmičenja ili višeg, Zadovoljni smo igrama u pripremnom periodu, a vrlo važna stvar je da nemamo problema sa povredama. Spremni smo za početak prvenstva u koju ulazimo sa ciljem da budemo u boljoj polovini tabele – rekao je trener Zdravlja Marko Dimtrijević.\nU tim se iz Francuske vratio novi – stari kapiten Vladica Jovanović od kojeg se očekuje da ponovo igra zapaženu ulogu.\n-Radilo se veoma dobro u proteklih 6 nedelja. Na nama je da sada pokažemo šta možemo i da se sav tru uložen u pripremnom periodu vrati. Verujem da ćemo krenuti sa prvom pobedom već protiv ekipe iz Velike Plane . Pozovam navijače da dođu u to većem broju i da podrže našu ekipu – poručio je kapiten Zdravlja Vladica Jovanović.\nPoziv navijačima uputio je i menadžer Zdravlja Petar Ilić koji je rekao da će u stručnom štabu Marku Dimitrijevišu asistirati Dragan Arsić i Petar Mitić.\n-Poželeo bih sreću i ostalim klubovima iz grada. Pozivam publiku da u subotu dođu u što većem broju i da bodre i naše košarkaše i naše rukometaše jer naši klubovi zaslužuju punu dvoranu – naglasio je Petar Ilić.\nU subotu vas u Sportskom centru Dubočica očekuje dupli program. U 17:30 rukomet Dubočica 54 – Bela Palanka, a od 20:00 časova na programu je košarka Zdravlje Leskovac – Plana.\nKonferenciju za medije mogli ste da pratite UŽIVO na našoj Facebook stranici, a snimak možete pogledtai klikom OVDE.\nTagovidruga liga srbije KK Zdravlje Leskovac Marko Dimitrijević Vladoca Jovanović Zdravlje\nPrethodni Za moje, za tvoje, za sva naša srca- U subotu klinika na otvorenom\nSledeći Vlada Srbije i SKGO finansiraju dva projekta u Leskovcu


okt 23 2019\t/\nRektorka Univerziteta u Beogradu Ivanka Popović izjavila je da očekuje da će Fakultet organizacionih nauka (FON) smoći snaga da posao obavi do kraja i do 26. oktobra donese konačnu odluku o doktoratu Siniše Malog.\nOna je u izjavi za Fonet rekla da nema zvaničnih informacija o bilo kakavim sastancima i zasedanjima na FON, a o kojima pišu mediji.\nIvanka Popović je napomenula da od kolega očekuje da pošteno privedu posao kraju i napomenula da time ne šalje nikakvu negativnu poruku.\n"Sve to već toliko dugo traje, da su sve tenzije potrošene", rekla je rektorka.\nFON treba do 26. oktobar da Univerzitetu u Beogradu dostavi svoj stav o doktoratu Malog, a rektorka Ivanka Popović je nakon pobune studenata obećala da će konačnu odluku o doktoratu Siniše Malog doneti najkasnije do 4. novembra.\nViše iz ove kategorije « PODSETNIK: Pomeranje kazaljki u noći između subote i nedelje Sećate se LAZARA KRSTIĆA? Bivši ministar POSTAO SAVETNIK državnog fakulteta »


Na osnovu člana 39. stav 3. i člana 40. stav b., Zakona o zaštiti i spasavanju u vanrednim situacijama („Službeni glasnik Republike Srpske“, broj: 121/12) i člana 12. stav 3., Odluke o organizovanju i funkcionisanju civilne zaštite u oblasti zaštite i spasavanja Grada Prijedora („Službeni glasnik Grada Prijedora“, broj: 7/13), na sjednici održanoj dana 26.01.2021. godine Gradski štab za vanredne situacije Grada Prijedora, donosi sljedeće:\n1. Na području grada Prijedora trenutno je registrovano 49 lica sa pozitivnim testom na virus korona. Do sada se 976 lica oporavilo od oboljenja uzrokovanog virusom korona, a 67 lica je preminulo. Pod zdravstvenim nadzorom – u kućnoj izolaciji je 112 lica, a zdravstveni nadzor je prestao za 5.587 lica. U JZU Bolnicu „Dr Mladen Stojanović“ Prijedor – COVID odjeljenje radi liječenja lica oboljelih zbog infekcije izazvane virusom korona smješteno je 37 lica od kojih je 26 lica iz Prijedora, 6 lica iz Novog Grada, 2 lica iz Kozarske Dubice i po jedno lice iz Kostajnice, Oštre Luka i Sanskog Mosta.\n1. Obavezuju se svi subjekti koji obavljaju registrovanu djelatnost na području grada Prijedora da uslove za obavljanje djelatnosti prilagode mjerama propisanim od strane JZU „Institut za javno zdravstvo Republike Srpske“ za sprečavanje pojave i širenja COVID – 19 bolesti na radnom mjestu.\n3. Gradski štab za vanredne situacije apeluje na stanovnike grada Prijedora da se pridržavaju propisanih mjera za sprečavanje pojave i širenja novog virusa korona, a prije svega da poštuju mjere o ograničenom broju lica koja se organizovano okupljaju ( do 10 lica), održavaju fizičku distancu od 2 metra, nose zaštitne maske, održavaju mjere lične higijene te da vrše redovno čišćenje i dezinfekciju prostorija u kojima borave i rade.\nPrethodniNaplata poreza na nepokretnosti zadovoljavajuća\nSlijedećiPoziv porodicama 3+ za uklјučivanje u projekat “Ponosni market RS”


Policija Srbije: Funkcija, istorija i organizacija – NOVA NAŠA REČ\n19 Aprila, 2021 Nova Naša Reč Aktuelno, Leskovac 0\nNaravno, iako je teza koja se provlači kroz ovu seriju eseja o sistemu bezbednosti Srbije, takva da bezbednost podrazumeva integralnost i nedeljivost nje kao celine (ili si bezbedan, ili nisi), u praksi, pak, postoji podela nadležnosti između različitih državnih organa, koji treba da štite vitalne vrednosti države i njenih građana.\nU tom smislu, policiju posmatramo kao najvažniju instancu u sprovođenju mera i aktivnosti koje treba da dovedu do stanja zaštićenosti javnog reda i mira, na unutrašnjem planu. Kako policija predstavlja sistem organa unutrašnje uprave čiji je neposredni cilj održavanje javnog reda i mira, te pružanja bezbednosti građanima, nije ni čudo što se na ovu instituciju gleda ovako. Međutim, pogrešno je ovaj izvršni organ tretirati isključivo na taj način – u savremenom dobu, kroz međunarodnu policijsku saradnju na bilateralnoj ili multilateralnoj osnovi (kroz angažovanje, primera radi, u Europolu ili Interpolu), policija postaje i instrument ostvarenja spoljne bezbednosti države. Takođe, kako je već istaknuto u delu rada u kome je obrađivana problematika misija i zadataka Vojske Srbije, ukazano je da je jedna od misija pomoć civilnim strukturama u suzbijanju pretnji prirodnog ili antropogenog porekla, koje one nisu u stanju da samostalno savladaju. Na taj način, vojska postaje garant i unutrašnje bezbednosti, a interaktivnost, kao jedno od bitnih obeležja svakog sistema, doživljava praktičnu validaciju.\nTreba istaći činjenicu, da je tokom istorije došlo do velikih promena, ne samo u metodologiji policijskog rada, već i u broju i vrsti policija, zavisno od konkretnog zadatka za koji su specijalizovane. Tako, prema poslovima koje obavlja, policiju možemo podeliti na saobraćajnu policiju, protivpožarnu policiju (vatrogasnu službu), policiju za suzbijanje poroka (narkomanija, alkoholizam, prostitucija…), sudsku policiju, kriminalističku policiju itd.\nTokom eseja, biće elaboriran princip organizacije i nadležnosti srpske policije, onako kako je ona zamišljena, pre svega, Zakonom o policiji, uz kritike nekih rešenja, ne samo zbog njihove pravne neodrživsti, već i zbog praktične nekonzistentnosti.\nNo, kako to logika stvari nalaže, prvo treba nešto reći o istorijatu policije, kako u pogledu njenog pozicioniranja u širem spletu državnih organa uopšte, tako i o primeru naše države. Takođe, bitno je objasniti prirodu policijskog sistema u Srbiji, da bi se, nakon toga, priča o zadacima policijskih snaga, što fluidnije nadovezala na prethodno rečeno.\nPojam „policija“, etimološki, vodi koren od starogrčke reči „politea“, čime su u antičkom dobu, Grci označavali grad-državu. Dosta dugo se, zapravo, terminom policija označavao splet političkih organa, koji je najpribližniji onome što danas podrazumevamo pod nazivom „državna uprava“.\nKada je u pitanju sam nastanak snaga čiji je zadatak bio održavanje javnog reda i borbe protiv kriminala, beleške o tome nalazimo u drevnim civilizacijama Vavilona, Egipta, ali i Kine.\nU tom smislu, interesantan je primer Egipta, u kome prvi zapisi o policijskim formacijama datiraju iz perioda oko 3500 godina p.n.e. Na evropskom tlu, civilizacije Grka i Rimljana su dale značajan doprinos razvoju policije u istorijskom smislu. Poznato je da je čuveni rimski imperator Oktavijan Avgust sprovodio reforme koje su u to vreme, zahvatile i „noćnu stražu“, jedinicu zaduženu za očuvanje javnog reda i mira i zaštitu od požara.\nTokom srednjeg veka, policijske poslove su vršili gradski stražari i čuvari tvrđava. Međutim, konstituisanje policije kao državnog organa, odvio se kasnije, nakon perioda apsolutnih monarhija i u vremenu kada je došlo do razvijanja države u savremenom smislu. Formiranje države kao oblika političke uprave nakon 16. veka, podela nadležnosti između različitih grana vlasti, a naročito, fuzija države sa nadirućim nacionalizmom u 19. veku, značilo je profilisanje potrebe za kontrolom i sankcionisanjem stanovništva i neposlušnih građana.\nTe poslove, policija obavlja i danas.\nKada se neposredno radi o Srbiji, istorijat policijske delatnosti je dug i seže u vreme Nemanjića.\nKefalija, odnosno gradski poglavar ili upravnik župe – bio je zadužen i za javnu bezbednost, a posebno za bezbednost na putevima. Na raspolaganju je imao „naročite ljude, odevene u crno odelo, (koji su) stražarili po drumovima i čuvali putnike od razbojnika“.\nKoreni javne bezbednosti u obnovljenoj Srbiji javljaju se tokom Prvog i Drugog srpskog ustanka. Policijska vlast u nahijama poverena je vojvodama i obor knezovima, a u knežinama – lokalnim knezovima. Izvršne službenike obor-knezova predstavljali su golaći ili bećari. Kasnije su ulogu izvršnih organa novoustrojenih sudova (magistrata) preuzeli panduri.\nKnez Miloš Obrenović je 1815. godine doneo odluku o organizovanju pandura – opšte-državnih policijskih organa zaduženih za javni red i bezbednost carinskih drumova.\nTokom devetnaestog veka, menjala se organizacija policijskih snaga u kneževini, a kasnije i kraljevini Srbiji, ali taksativno navođenje svih izmena, nije od velike važnosti za cilj ovog rada.\nTokom Makenzenove ofanzive 1915. godine, prestonicu je branio Kombinovani odred, Sremski dobrovoljački odred i Odred beogradske žandarmerije. Major Dragutin Gavrilović je svoj čuveni govor održao vojnicima 2. bataljona X kadrovskog puka, Sremskog odreda i preživelim žandarmima. Okićeni cvećem vojnici, dobrovoljci i žandarmi su zajedno krenuli u poslednji juriš.\nUredbom o formaciji, opremi, nadležnostima, dužnosti i nastavi žandarmerije (26. februara 1919. godine), žandarmerija je postala sastavni deo vojske, stalnog kadra sa zadatkom da bdi nad javnim redom i bezbednošću, da održava red i mir i da obezbeđuje izvršenje zakona. Komanda celokupne Žandarmerije je predstavljala administrativni organ II stepena. Žandarmerija je u pogledu snabdevanja, discipline i vojne nastave potčinjena ministru vojnom, a u pogledu upotrebe, nastave, održavanja javne bezbednosti i žandarmerijske službe – ministru unutrašnjih dela. Uredba o ustrojstvu Ministarstva unutrašnjih poslova doneta je 8. maja 1919. godine.\nRadi školovanja žandarmerijskog kadra, 1. februara 1920. godine je u Sremskoj Kamenici formirana Žandarmerijska podoficirska škola. Prva Policijska škola, koju je organizovao dr Arčibald Rajs, otvorena je u Beogradu, 8. februara 1921. godine.\nDana 7. marta 1945. godine, Povereništvo unutrašnjih poslova preraslo je u Ministarstvo unutrašnjih poslova. Sledeće godine je Usvojen Zakon o Narodnoj miliciji i Pravilo o odeći Narodne milicije. 1953. godine su Formirani su Savezni i republički sekretarijati za unutrašnje poslove, a krajem godine Narodna milicija dobija novu službenu uniformu.\nDana 18. jula 1956. godine, usvojen je Zakon o organima unutrašnjih poslova. Osnovnom zakonu o unutrašnjim poslovima (iz 1966. godine), unutrašnji poslovi su skoncentrisani u Službi javne (službe milicije, suzbijanja kriminaliteta, bezbednosti saobraćaja i za pogranične poslove) i Službi državne bezbednosti. Naziv „Narodna milicija“ promenjen je u naziv „milicija“. Savezno izvršno veće (9. januara 1967.) ukida činove i donosi Uredbu o funkcijama, oznakama funkcije i uniformi Milicije.\nGodine 1976. usvojena je Uredba o uniformi milicije Socijalističke Federativne Republike Jugoslavije (Socijalističke Republike Srbije) i oznakama zvanja radnika milicije. Uputstvo o određivanju identifikacionog broja, načinu izdavanja, vođenju evidencije i nošenju službene legitimacije i službene značke (policije Republike Srbije), doneto je 30. septembra 1990. godine, a primenjuje se od 1. oktobra 1990.\nSrpska policija je nastavila sa reorganizacijom i u post-socijalističkom periodu, usklađujući svoju strukturu sa zahtevima spoljno-političkog kursa zemlje.\nOrganizacija srpske policije\nPolicija, kao izvršni organ Ministarstva unutrašnjih poslova Republike Srbije, formira se na temelju pravnih propisa i političke tradicije ovog podneblja, odnosno, promena kroz koje je naša zemlja prošla u prošlosti. Dakle, iako postoje pravni akti različitog nivoa opštosti kojima se reguliše struktura, nadležnosti, ovlašćenja i ograničenja policijskog rada, ipak su i ti pravni dokumenti refleksija jednih širih društvenih kretanja.\nU teoriji bezbednosti postoji više načina na osnovu kojih možemo kategorisati policijske sisteme različitih zemalja. Jedan od često korišćenih, jeste Bejlijev metod, kojim se vrši klasifikacija policija na osnovu dva kriterijuma njihovog rada – centralizovanost i koordinisanost. Ova načela pružaju odgovor na pitanja, da li postoji jedan upravni organ nadležan za policijsko delovanje (ili postoji više njih); da li postoji jedna ili više policijskih organizacija i ako ih ima više, da li su u zakonskoj obavezi da međusobno koordinišu aktivnosti.\nKombinatorikom načela, dobijamo varijante organizacije u kojima možemo smestiti policije manje-više svih zemalja sveta. Koordinisani centralizovani model policijske organizacije, neguje, primera radi, Francuska (ima dva tipa policijskih snaga – Nacionalnu policiju i Žandarmeriju). Nekoordinisani centralizovani princip je zadovoljen u Italiji (Služba javne bezbednosti, Karabinjeri i Finansijska policija), koordinisani decentralizovani, u Velikoj Britaniji, dok je kod Amerikanaca prisutan nekoordinisani decentralizovani model organizacije, sa ogromnim brojem područnih policijskih organizacija.\nSrpska policija, na osnovu postojeće podele, spada u red jedinstvenih centralizovanih policijskih sistema – dakle, postoji jedinstvena policija na teritoriji cele zemlje, na čijem čelu je Ministarstvo unutrašnjih poslova, kao upravni organ. Policijski poslovi se organizuju u okviru Direkcija policije, na nacionalnom nivou, dok se na regionalnom i lokalnom nivou organizuju policijske uprave i policijske stanice. Ovakva praksa je česta kod zemalja slične veličine i sličnih bezbednosnih izazova, rizika i pretnji.\nZakon o policiji, u članu 22, navodi organizacionu strukturu policije.\nZa obavljanje policijskih i drugih unutrašnjih poslova obrazuje se Direkcija policije. U sastavu Direkcije policije su organizacione jedinice u sedištu – uprave, centri, jedinice, specijalna i posebne jedinice policije, i van sedišta – Policijska uprava za grad Beograd, područne policijske uprave i policijske stanice. Specijalna jedinica policije je Specijalna antiteroristička jedinica. Posebne jedinice policije u sedištu Direkcije policije su Žandarmerija, Helikopterska jedinica, Jedinica za zaštitu i Jedinica za obezbeđenje određenih ličnosti i objekata, a u Policijskoj upravi za grad Beograd Policijska brigada i Interventna jedinica 92. Radi obavljanja policijskih i drugih poslova u skladu sa karakterističnim svojstvima određenih područja, mogu se utvrditi i unutrašnje organizacione jedinice za koordinaciju rada policijskih uprava i policijskih stanica na područjima za koje su obrazovane.\nDirekcijom policije rukovodi direktor policije. Rukovođenje i odgovornost u Direkciji policije zasniva se na načelu jednostarešinstva i subordinacije. Specijalna i posebne jedinice policije angažuju se odlukom rukovodioca odgovarajuće organizacione jedinice. Za angažovanje Žandarmerije, rukovodilac organizacione jedinice pribavlja prethodno odobrenje direktora policije.\nDirektor policije, shodno slovu zakona, mora imati završeno visoko obrazovanje, kao i najmanje 15 godina rada na policijskim poslovima, sa vrhunskim rezultatima.\nSmatram da se na ovaj način, zakonskim putem osigurava da se na čelu policijskih jedinica nađe profesionalno lice, te se izbegava proizvoljno postavljanje lica na čeonim pozicijama instanci bezbednosti, kao što će se videti u jednom od narednih eseja, kada bude bilo reči o bezbednosno-obaveštajnom sistemu Srbije.\nNaravno, zakonska propisanost kriterijuma koje neko treba da zadovolji da bi se našao na poziciji moći, i ispunjenost propisanih kriterijuma, ne znači po automatizmu da će taj neko posao obavljati na profesionalan, častan i pošten način. Bespredmetno je pozivati se na slovo zakona i zadovoljenost stručnih kompetencija nekog policajca, ukoliko javnost zna da je isti taj policajac krivično gonjen (ne i osuđen) zbog korupcije, te, ako na drugi način pokazuje da se ne radi o ličnosti sa integritetom, kakve su neophodne za najvažnija mesta u državi.\nIpak, treba biti objektivan i shvatiti da zakon ne može i ne sme da propiše svaki aspekt života, te da postoje druge vrste prava koje su starije i temeljnije od nekog pravnog akta koji je sklon reviziji po volji političkih elita. Zbog isključivog pozivanja na zadovoljenje zakonskih kriterijuma, prenebregavaju se, recimo, ljudske i karakterne crte pojedinaca kojima u ruke budu predate poluge moći. To je jedna od najvećih mana etatizma i doslovnog (i jedinog), normativnog odmeravanja nečije vrednosti i adekvatnosti za određenu društvenu ulogu. Stvar je utoliko, po zajednicu, pogubnija, ako se radi o društvenom položaju od izuzetnog značaja po čitavu državu.\nPored ukazivanja na funkcionalno i strukturalno mesto koje policija ima u sistemu nacionalne bezbednosti, zarad potpunog razumevanja uloge ovog državnog organa, treba nešto reći i o prirodi policijskih poslova, onako kako su oni zamišljeni predmetnim zakonom, i kako ih je, uostalom, oblikovala istorija.


Košarka dame: Srbija dobila rivale - Pokazivač\nKošarka dame: Srbija dobila rivale\nŽenska košarkaška reprezentacija Srbije je dobila rivale na Evropskom prvenstvu, koje će biti održano 2017. godine u Češkoj. Izabranice Marine Maljković igraće u okviru C grupe zajedno sa reprezentacijama Francuske, Slovenije i Grčke. Srbija nije bila miljenik sreće prilikom žreba i već u prvoj fazi takmičenja moraće da odmeri snage sa Francuskom.\nU grupi A igraju Ukrajina, Češka, Mađarska i Španija, u grupi B Belorusija, Turska, Italija i Slovačka, dok će u grupi D igrati Belgija, Letonija, Rusija i Crna Gora.\nSrbija brani zlatnu medalju osvojenu 2015. godine.\nPrethodni tekstKraj saradnje Novaka i Bekera


Narodna skupština RS-a odobrila nova zaduženja u visini od 265 miliona KM – Informer\nNarodna skupština Republike Srpske (NS RS) razmatrala je jučer Prijedlog odluke o indirektnom zaduživanju RS za račun fondova socijalne sigurnosti i javne zdravstvene ustanove od 265 miliona KM.\nMinistar finansija RS Zoran Tegeltija kazao je da se odobrava zaduženje Fonda penzijsko-invalidskog osiguranja (PIO) RS od 70 miliona KM radi pokrića zakonom utvrđenih prava.\n“Ovaj fond je u zahtjevu za zaduženje naveo problem likvidnosti, koji je proistekao iz deficita prethodnog i tekućeg perioda, te je zbog prevazilaženja navedenog problema Upravni odbor Fonda PIO donio odluku o dugoročnom zaduženju”, rekao je Tegeltija, obrazlažući ovu odluku.\nPrema njegovim riječima, Fondu zdravstvenog osiguranja odobrava se zaduženje od 140 miliona KM radi pokrića zakonom utvrđenih prava i izmirenja obaveza prema dobavljačima.\n“Odobrava se zaduženje i Kliničkog centra (KC) Banja Luka od 30 miliona KM radi izmirenja obaveza prema dobavljačima, te Javnog fonda za dječiju zaštitu od 25 miliona KM radi pokrića zakonom utvrđenih prava i finansijskih obaveza za refundaciju naknade plata za porodiljsko odsustvo”, dodao je Tegeltija.\nOn je naglasio da je evidentan rast prihoda fondova iz kojih se finansiraju tekuće obaveze, te je napomenuo da će realizacijom ove odluke privredi biti vraćeno oko 40 miliona KM.\n“Sigurni smo da će taj novac dovesti do povećanog stepena likvidnosti privrede. Fondovi su u mogućnosti da redovno finansiraju obaveze i plaćaju kredite nakon donošenja ove odluke i od ovoga će korist imati korisnici njihovih usluga”, zaključio je Tegeltija.\nPoslanik Saveza nezavisnih socijaldemokrata (SNSD) Mirko Kojić kazao je da je “evidentan napredak u zdravstvenom sistemu RS i uslovima u kojima se liječe pacijenti”, dodajući da će SNSD podržati odluku o indirektnom zaduženju RS radi rješavanja problema u fondovima i KC Banja Luka.\nPoslanik Srpske demokratske stranke (SDS) Nenad Stevandić protiv je indirektnog zaduženja..\n“Zdravstveni sistem u RS je i bez kredita u kolapsu, ali se u zaduženja ne može ići u nedogled”, rekao je on.


Američki predsednik Džo Bajden je izjavio danas da je NATO od ključne važnosti za američke interese, dodajući i da želi da Evropa zna da su uz nju Sjedinjene Države.\nPovodom Svetskog dana dobrovoljnih davalaca krvi, a pod sloganom "Dajte krv, neka svako srce kuca u svetu" danas na Zemunskom keju, kod restorana "Venecija", Crveni krst Zemuna organizovao je akciju dobrovoljnog davanja krvi i prateći program.\nVazdušna odbrana Saudijske Arabije presrela je i uništila naoružani dron kog je lansirala jemenska grupa Huti i poslala na saudijski grad Hamis Musait.\nDobrovoljni davaoci uvek na zadatku: Već 55 godina kako nije zafalilo krvi u trebinjskoj bolnici (FOTO)\nAkcijom dobrovoljnog darivanja krvi, polaganjem cveća na spomenik piginulim i umrlim humanistima i Persidi Kočišević, osnivaču trebinjske službe za transfuziju, u Trebinju je obeležen međunaordni dan dobrovoljnih davalaca krvi i 55 godina od osnivanja transfuzijske službe.\nSlovenija sutra proglašava KRAJ epidemije, ali neke mere ostaju\nSlovenija je danas potvrdila 24 nova slučaja korone, što je najniži broj dnevno zabeležen od kraja avgusta prošle godine, a agencija Hina prenosi da će sutra Slovenija proglasiti kraj epidemije.\nPredsednik SAD Džozef Bajden upozorio je danas da se sve više prepoznaje da ponašanje Rusije nije u skladu sa očekivanjima.


Izjavu Đokovića prenijeli svjetski mediji: U BiH sam se oporavio i preporodio nakon mnogo tenisa – Sport Centar Izjavu Đokovića prenijeli svjetski mediji: U BiH sam se oporavio i preporodio nakon mnogo tenisa – Sport Centar\nNajbolji teniser svijeta Novak Đoković za novinsku agenciju AFP govorio je kako se u Bosni i Hercegovini preporodio, a tu izjavu prenijeli su brojni svjetski mediji.\nNakon poraza u finalu Roland Garrosa, Đoković je odmarao u našoj zemlji i boravio je u Sarajevu te je još jednom posjetio visočke piramide.\n“Igrao sam mnogo mečeva u posljednja dva-tri mjeseca, zbog restrikcija nisam mogao raditi ništa drugo i nakon svega, iscrpljen sam. Došao sam u BiH na odmor, a sada se osjećam oporavljeno i preporođeno”, rekao je Đoković.\nPrvi teniser svijeta je najavio predstojeće obaveze u 2020. godini i tako\n“Nadam se da ću, kada teniska godina završi, biti prvi teniser svijeta, a to mi je profesionalni cilj i radim na tome. Uglavnom se ja pitam, a sezona koja je polako iza nas je bila veoma promjenjiva i čudna”.\nĐoković rutinski savladao Strufa i zakazao duel s Fokinom, Carreno Busta eliminisao Čilića\nĐoković u veoma teškim uslovima savladao Bolivijca, poznat protivnik u drugom kolu\nBeckera začudila Đokovićeva odluka: Povjerovat ću tek kad sleti u Tokio, kalendarski GS prioritet


20-06-2019 13:10 Svet Planeta\nPriče da je Rusija okupirala Donbas su glupost\n“Optužuju nas da radimo na okupaciji Donbasa. To je čista glupost, laž” - rekao je Putin.\nRusija je izgubila 50 milijardi\n“Od 2014. godine Rusije je od sankcija izgubila oko 50 milijardi dolara, Evropa – 240 milijarde dolara, SAD – 17 milijardi dolara, a Japan 27 milijardi dolara” - rekao je ruski predsednik.\nNeprijatni element u ekonomiji i u socijalnoj sferi\nUvodna pitanja odnosila su se uglavnom na plate u školstvu i zdravstvu, za koje je ruski predsednik rekao da "ima mnogo problema, ali da se ta sfera razvija". Naglasio je i da Rusiji nedostaje veliki broj lekara, dok je na pitanje zašto Rusi sve teže žive, okrivio situaciju na tržištu.\n“Pre nekoliko godina smo se suočili sa nekoliko šokova – to čak nisu spoljni šokovi, u vezi sa takozvanim sankcijama ili spoljnim ograničenjima, već sa situacijom na tržištu naše tradicionalne robe koju izvozimo – nafte, naftnih proizvoda, gasa, metala, hemijskih proizvoda i nekih drugih proizvoda. Zato se kod nas pojavio takav neprijatni element u ekonomiji i u socijalnoj sferi” - rekao je Putin.\nPodsećamo, pitanja ruskom predsedniku postavljaju kako gosti koji su pozvani u moskovski studio tako i stanovnici gradova, gde su organizovana uključenja uživo. Osim toga, nekoliko dana pre početka direktnog prenosa počeo je sa radom Jedinstveni centar za primanje poruka, gde se primaju poruke pristigle putem telefona, sajta www.moskva-putin.ru i putem SMS i MMS poruka.\nSaznajte OVDE o ruskom oružja na koje američki mediji upozoravaju NATO.


MUSTAFA IZDAO KURTIJA! VELIKI SUKOB U PRIŠTINI! | Vestinet.rs\nPočetna TEMA DANA\tMUSTAFA IZDAO KURTIJA! VELIKI SUKOB U PRIŠTINI!\nPokret Samoopredeljenje i DSK, dve stranke koje su pobedile na izborima održanim na Kosovo i Metohiji 6. oktobra i koje su se obavezale da će ugovor zaključiti odmah nakon potvrđivanja rezultata, imaju zastoj u pregovorima.\nIako su predstavnici obe stranke nakon nekoliko sastanaka na nivou radne grupe izjavili da su 100 odsto uskladili program, u susretu licem u lice Aljbina Kurtija i Ise Mustafe došlo je do neslaganja.\nPotpredsednik DSK Agim Veljiu rekao je da ta stranka predlaže drugi scenario lideru Samoopredeljenja Aljbinu Kurtiju, ukoliko odbije da DSK-u pripadne mesto predsednika tzv. Kosova, mesto predsednika parlamenta i pet ministarstava.\nVeljiu je istakao da Samoopredeljenje takođe može da se odrekne mesta premijera i ministarstava i preuzme mesto predsednika tzv. Kosova i predsednika Skupštine KiM, a kao “poklon” za to, Veljiu obećava još jedno dodatno ministarstvo.\nOn je istakao da je razlog zašto juče nije postignut dogovor između Samoopredeljenja i DSK zato što dve stranke žele detaljno da razjasne sva pitanja kako ne bi imali stalne probleme.\n“Ne verujem da se radi o nekom posebnom ministarstvu. U DSK smo se složili da podela bude proporcionalna, a sada je na njima kako će to proceniti”, istakao je Veljiu.\nDodaje da razgovori nisu zastali zbog određenog ministarstva, jer razgovori nisu dostigli tu tačku.\nTakođe, on je dodao da dve stranke koje su dobile najviše glasalova na izborima moraju odlučiti o poziciji predsednika tzv. Kosova pre ulaska u koaliciju, kako se ne bi ponovo izlazilo na izbore za godinu i po dana.\n“DSK insistira da se podela ministarstava vrši po sistemu pola-pola. Juče je Kurti izgledao optimistično dok nije otišao u Skupštinu KiM na sastanak sa Isom Mustafom, ali vesti, za koju je rekao da će objaviti 72 sata nakon potvrđivanja rezultata izbora, nije bilo”, podsetio je Veljiu.\nDSK i Samoopredeljenje će pauzirati sa sastancima lidera kako bi se razmotrili Mustafini zahtevi Kurtiju.\nNa sledećem sastanku, kad god bude zakazan, biće razmatran odgovor Samoopredeljenja na zahteve koje je postavio DSK.\nKonjufca: DSK traži mesto predsednika\nPotpredsednik Samoopredeljenja, Glauk Konjufca, izjavio je da koalicioni sporazu nije postignut, jer DSK zahteva da u sporazum bude uključena i funkcija predsednika tzv. Kosova.\n„Sporazum o koaliciji nije zaključen, jer DSK uslovljava Samoopredeljenje funkcijom predsednika“, naveo je Konjufca.\nTakođe, istakao je, da Samoopredeljenje nije očekivalo takav vid uslovljavanja od strane DSK.\n„Nismo to očekivali, ovi izbori su bili parlamentarni izbori, položaj predsednika je nešto sasvim drugo“, poručio je Konjufca i dodao da je funkcija predsednika potpuno nezavisna.\nAljbin KurtiIsa MustafaSamoopredeljenje i DSK\nVUČIĆ NA „RAPORTU“ KOD PUTINA: „Mi mislimo biti prijatelj znači da budete tu kada je teško a ne kada je lako…“


Festival ženskog stvaralaštva "Vreme za impuls žene" po drugi put u "Akvarijusu" | Radio Kosovska Mitrovica\nFestival ženskog stvaralaštva “Vreme za impuls žene” po drugi put u “Akvarijusu”\n1. March, 2019 15:26 |\nOd 4. do 8. marta 2019. godine u Privatnom kulturnom centru „Akvarijus“ održaće se 2. Festival ženskog stvaralaštva “Vreme za impuls žene”.\nOve godine festival će trajati pet dana i biće održano 12 programa u kojima će učestvovati preko 50 žena koje su barem deo svog života provele stvarajući na Kosovu i Metohiji.\nUlaz na sve programe je besplatan, a posetioce festivala svakog dana očekuju brojne nagrade. Za vreme trajanja festivala u “Akvarijusu” će po sniženim cenama moći da se kupe umetničke slike koje potpisuju ženski autori, kao i glineni nakit Milene Popović.\nOrganizator festivala je PKC “Akvarijus” iz Kosovske Mitrovice, urednici su Miljana i Aleksandar Dunđerin, a urednik fotografije Haris Ličina. Muzičku špicu festivala potpisuje Miljan Gvozdić (kompozicija „Impuls žene“).\nFestival ženskog stvaralaštva “Vreme za impuls žene” pokrenuo je Privatni kulturni centar “Akvarijus” u Kosovskoj Mitrovici 2018. godine u nameri da, bez ideoloških predrasuda, predstavi umetnost (književnost, muziku, pozorišne komade, film i likovna dela) ženskih autora koji su deo svog života proveli stvarajući na prostoru Kosova i Metohije. Ne želeći da bude deo “projekta”, ovaj Festival finansira se od izvornih prihoda organizatora, ekonomski pokušava da bude samoodrživ, te nema podršku nijedne domaće ili inostrane institucije ili organizacije.\nPredviđeno je da se festival “Vreme za impuls žene” održava svake godine, u prvoj nedelji marta, a povodom Međunarodnog dana žena.


Novi paketi Dobrovoljnog zdravstvenog DDOR: Zdravlje je na prvom mestu, a pre njega prevencija - City Magazine\nNovi paketi Dobrovoljnog zdravstvenog DDOR: Zdravlje je na prvom mestu, a pre njega prevencija\nDDOR osiguranje, kao deo snažne Unipol grupe u čijem je sastavu i UniSalute, kompanija broj jedan u Italiji u domenu dobrovoljnog zdravstvenog osiguranja, predstavilo je nove pakete individualnog dobrovoljnog zdravstvenog osiguranja, dostupnih pojedincima i porodicama.\nNa ovaj način, imajući u vidu i efekte pandemije, više građana će imati pristup kvalitetnim uslugama koje obezbeđuju preglede u cilju preventivnog očuvanja zdravlja, ali i opcije za vanbolničko i bolničko lečenje prema individualnim potrebama svakog klijenta. Tri nivoa standardnih „Zdravo da ste“ paketa – bronzani, srebrni i zlatni mogu biti modularno dopunjeni pokrićima prema ličnim potrebama i mogućnostima.\nBez čekanja i uz jednostavno zakazivanje, klijentima je na raspolaganju posebna mobilna aplikacija mojDDOR, kao asistent u korišćenju ovih usluga. Dodatno, za prvih 100 ugovorenih polisa, bez dodatnih troškova, obezbeđene su posebne post-Kovid i non-Kovid laboratorijske analize po izboru klijenta.\n#ddor #zdravstveno osiguranje


Vesti online / Srpski informativni portal / Rusija i EU našle način da zaobiđu američke sankcije\n- Videćemo kako će taj mehanizam funkcionisati - rekao je Čižov, koji je ranije objasnio da je mehanizam za bezdolarsku trgovinsku razmenu s Iranom (INSTEKS) podeljen u tri faze.\n- Rusija nikada nije prekidala kontakte s Evropskom unijom kada je reč o stvaranju instrumenta za održavanje trgovinske razmene s Iranom - naglasio je Čižov.\nNeophodnost da se izradi delotvorni mehanizam za bezdolarsku trgovinsku razmenu s inostranstvom pojačava se u svetlu težnje SAD da pojača sankcije Rusiji. Kremlj je takvu inicijativu američkih senatora već nazvao "reketaškim napadima".\nPrema rečima portparola ruskog predsednika Dmitrija Peskova, vlada je već usvojila niz efikasnih mera radi zaštite od novih ograničenja. Peskov nije precizirao o kakvim je konkretno merama reč. Prema njegovom mišljenju, pokušaji američkih zakonodavaca da uvedu ograničenja za ruske energetske projekte i banke graniči se s uzimanjem "reketa".\nGrupa američkih senatora predstavila je 13. februara nacrt zakona o dodatnim sankcijama Rusiji. Novi paket ograničavajućih mera je odgovor na "rusko mešanje u rad demokratskih institucija u inostranstvu", kao i na hapšenje ukrajinskih mornara nakon incidenta u Kerčkom moreuzu u novembru prošle godine.


Račune ćemo plaćati potpisivanjem sa mobilnih telefona - Vršac, Vršačke vesti, Vrsac, vesti iz Vršca i regiona, Vrsacke vesti, Vrsac\nNajbolja ekipa na turniru Struga open iz Vršca\nRačune ćemo plaćati potpisivanjem sa mobilnih telefona\nu DRUŠTVO, REGION, VESTI 23.08.2017\tКоментари су искључени на Račune ćemo plaćati potpisivanjem sa mobilnih telefona 256 Pregleda\nSrbija bi uskoro mogla da se nađe na mapi zemalja koje imaju modernu elektronsku upravu, koja građanima, ali i privredi, omogućava da bez ijednog papira završavaju sada komplikovane birokratske procedure. To znači da ukoliko, na primer, budete podizali stambeni kredit, nećete morati da idete u katastar i “vadite” vlasnički list, već ćete ga dobiti elektronski i u istoj formi ga predati banci.\nPribavljaćete elektronski izvode iz katastra, matičnih knjiga…Ili, isto tako, ukoliko se zateknete na putu u inostranstvu, a želite da izvršite finansijsku transakciju, uplate ćete moći da izvršite preko mobilnog telefona, ali ćete prethodno morati da imate instaliranu aplikaciju.\n– To važi za sve vrste plaćanja u bankama ili poštama i dokumente za koje je bio potreban potpis. Sve to moći će da se obavi preko određene aplikacije, za koju će biti potreban elektronski potpis. I sada postoje kvalifikovani elektronski potpisi, ali je njihova upotreba daleko komplikovanija – kaže za “Blic” Tatjana Matić, državna sekretarka u Ministarstvu trgovine, turizma i telekomunikacija.\n– Zahvaljujući izmenama propisa, privredni subjekti ostvariće ozbiljne finansijske uštede, ne samo zbog nabavke dokumenata, već i zbog njihovog štampanja. Ovaj zakon je i pisan u saradnji sa njima. Novi zakon će doprineti i efikasnijem radu, finansijskoj i uštedi vremena organima javne uprave, a naravno i građanima – dodaje ona.\n– Taj posao moći će da obavljaju samo one firme koje ispune uslove koje postavimo, a oni će biti veoma strogi, budući da se radi o pružanju usluga od poverenja. Тakođe, u slučaju narušavanja bezbednosti podataka predviđene su visoke kazne koje idu i do dva miliona dinara – navodi državna sekretarka u Ministarstvu trgovine i telekomunicija.\nMeđutim… za sve ovo moramo da usvojimo još zakona i 17 podzakonskih akata\nPrethodna: Novo E-prosveta elektronski dnevnici za svakog učenika\nSledeća: Isplata drugog dela julskih penzija u petak\nјун 2018 (79)\nPoljoprivredna škola Vršac dobila je od Pokrajinskog sekretarijata za poljoprivredu, vodoprivredu i šumarstvo, blizu 2.500.000 ...


Novi elektronski servis eRecept\nNovi servis eRecept koji je u upotrebi od 08.12.2017. godine, namijenjen pacijentima i osiguranicima Fonda za zdravstveno osiguranje, predstavlja uvod u sledeću fazu unapređenja zdravstvenog informacionog sistema – isključivanje štampane verzije recepta.\neRecept je elektronski servis koji omogućava pacijentima uvid u propisane i realizovane recepte, putem interneta uz korišćenje naprednih tehnologija i uređaja (PC, SmartPhone, Tablet uređaji i dr.). Pacijenti putem svog naloga na Portalu eZdravlje (www.ezdravlje.me) ili korišćenjem mobilnih aplikacija “eZdravlje.me” za Android i IOS operativne sisteme, u svakom trenutku mogu pregledati informacije o receptima koji su aktivni, kao i o receptima koji su realizovani u poslednjih 6 mjeseci. U okviru propisanih nalazi se spisak svih recepata koji su trenutno aktivni, odnosno nerealizovani. Za svaki recept ponaosob ponuđene su osnovne i bitne informacije za pacijenta, kao što su: period važenja recepta, propisana terapija i dr. U okviru realizovanih nalazi se spisak svih recepata koji su realizovani u poslednjih pola godine, sa dodatnim informacijama o datumu realizacije, izdatom lijeku, apoteci u kojoj je izdata terapija i dr.\nPored navedenog u pripremi je elektronski servis koji se odnosi na eNalaz, odnosno mogućnost da pacijenti na portalu eZdravlje u okviru svog naloga, izvrše uvid u laboratorijske nalaze.\nServis mogu koristiti osiguranici Fonda za zdravstveno osiguranje, koji su registrovani kod izabranih doktora u Domovima zdravlja. Za pristup navedenom servisu zainteresovani osiguranici moraju imati korisnički nalog i lozinku (PIN). Korisnički nalog je broj zdravstvene knjižice (desetocifreni broj koji je upisan na prvoj strani zdravstvene knjižice), dok lozinku (PIN) za pristup dodjeljuje izabrani doktor prilikom posjete u domu zdravlja. Uz lozinku (PIN), svaki osiguranik dobija osnovne informacije o načinu pristupa Portalu.


Ključevi grada u rukama najzaslužnijih\nAprilske nagrade grada Šapca u obliku Ključa grada Šapca biće dodeljene u tri kategorije. Za ukupan razvoj i promociju grada Šapca, nagrada se dodeljuje Živoradu Arsenoviću, osnivaču i generalnom direktoru Privrednog društva “Komeks” d.o.o Šabac. Za razvoj demokratskih vrednosti i poštovanje ljudskih prava i sloboda, nagrade se dodeljuju dnevnom listu ,,Danas“ i prim. dr Predragu Tojiću. Za razvoj sela, poljoprivrede i mesnih zajednica kao središta odlučivanja ljudi o poboljšanju uslova života i rada, nagradjen je brend ,,ZaDruga“.\nOpširnije: Ključevi grada u rukama najzaslužnijih\nElektronsko poslovanje u ekspanziji\nKonferencija o elektronskom poslovanju i internet trgovini “Šabac Link” je prva konferencija i najveći dogadja u Šapcu posvećen poslovanju na Internetu. Konferencija je bila namenjena privrednicima i pravnim subjektima koji žele da prošire svoja znanja iz ove oblasti, unaprede poslovanje i prilagode se uslovima koje donosi četvrta industrijska revolucija.\nOpširnije: Elektronsko poslovanje u ekspanziji\nNa 13. sednici Skupštine grada Šapca većinom glasova Doma zdravlja "Dr Draga Ljočijć" je dobio novog rukovodioca. Novoizbarani direktor Dr Jasmina Stanković već danas stupa na dužnost. Odbornici su na jučerasnjoj sednici Skupštine usvojili Predlog godišnjeg programa zaštite, uredjenja i korišćenja poljoprivrednog zemljišta na teritoriji grada Šapca za 2017. godinu. Ovim programom utvrdjuju se vrsta i obim radova na zaštiti i uredjenju poljoprivrednog zemljišta sa planom ulaganja sredstava, kao i Plan korišćenja poljoprivrednog zemljišta u državnoj svojini. Usvojen je Predlog rešenje o davanju saglasnosti na promenu imena i sedišta JP za upravljanje gradjevinskim zemljištem Šabac. Poslovno ime preduzeća menja se u Javno preduzeće “Infrastruktura” Šabac, a novo sedište preduzeća se nalazi u Karadjordjevoj ulici broj 27 u Šapcu.\nOpširnije: Održana 13. sednica Skupštine grada Šapca\nGradonačelnik Nebojša Zelenović smatra da usvajanje Plana detaljne regulacije pod nazivom "Sava park", na poslednjoj sednici lokalne skupštine, predstavlja važnu i istorijsku prekretnicu u razvoju grada.\n- Za ovogodišnje radove u "Sava parku" smo iz gradskog budžeta planirali da izdvojimo 65 miliona dinara - ističe Zelenović.\nOpširnije: Šabac na Savi\nSvakodnevna briga o 115.000 stanovnika\nŠabački Dom zdravlja "Dr Draga Ljočić" brine o zdravlju 115.000 stanovnika u četiri zdravstvene ambulante u gradu i 28 na selu. Angažovan je 141 lekar i 226 medicinske sestre, a ukupan broj zaposlenih je 480. Da se brizi o zdravlju poklanja puna pažnja dovoljno govori da grad Šabac finansira rad 18 lekara i isto toliko medicinskih sestara za rad na selu i za to izdvaja 40 miliona dinara.\nOpširnije: Svakodnevna briga o 115.000 stanovnika


Izvor: SrbijaDanas.com, 26.Feb.2021, 09:44\nU Beogradu se trenutno gradi 1.000 stanova.\nMomirović je rekao da je za izgradnju stanova za pripadnike službi bezbednosti izdvojeno 210 miliona evra u gradovima >> Pročitaj celu vest na sajtu SrbijaDanas.com << širom Srbije.\n- U aprilu će u Novom Sadu biti dodeljeno 500 stanova, a u Kraljevu i Kragujevcu po 200 stanova - rekao je Momirović u Skupštini Srbije na pitanje šefa poslaničke grupe SPS Đorđa Milićevića koliko je država izdvojila za stanove za pripadnike snaga bezbednosti, koliko se stanova gradi i koji je rok za završetak radova.\nMomirović je kazao da se u Beogradu trenutno gradi 1.000 stanova i da se pripremaju još dve parcele za 2.200 stanova.\n- Trudimo se da izvedemo projekte u svim gradovima, gradimo oko 7.000 stanova, uveren sam da ćemo uspeti da završimo ovaj projekat koji je pokrenuo predsednik Aleksandar Vučić, a čiji je cilj da nijedan pripadnik službi bezbednosti nema nerešeno stambeno pitanje - rekao je Momirović.


Vesti iz BCBP, Održan drugi trening u okviru obuke za nadzor nad politikom bezbednosti na lokalnom i nacionalnom nivou\nVaša lokacija / Beogradski centar za bezbednosnu politiku / Aktivnosti / Vesti iz BCBP / Održan drugi trening u okviru obuke za nadzor ... /\nSonja Stojanović govori o konceptu reforme sektora bezbednosti.\nZašto se radi dijagnoza lokalne bezbednosti, objašnjava Saša Đorđević.\nBeogradski centar za bezbednosnu politiku (u daljem tekstu Centar) je uz podršku Misije OEBS u Srbiji, od 29. novembra do 1. decembra na Zlatiboru, organizovao za predstavnike 13 organizacija civilnog društva (OCD) iz zapadne i jugozapadne Srbije trening za nadzor nad institucijama bezbednosti na lokalnom nivou. Namera organizatora treninga bila je da učesnike upozna sa mogućim ulogama koje orgаnizаcije grаđаnskog društvа mogu imati u kreiranju, sprovođenju i nadzoru nad bezbednosnom politikom. Takođe, učesnicima je pružena prilika da se kroz diskusiju sa predstavnicima bezbednosnih institucija informišu o mogućnostima za međusobnu saradnju, kao i da razmene iskustva i iznesu primere dobrih praksi u saradnji sa institucijama bezbednosti.\nU realizaciji treninga učestvovali su treneri i predavači, koji dolaze iz akademske zajednice i civilnog društva. Pored njih, predstavnici Ministarstva unutrašnjih poslova i Ministarstva odbrane i Vojske Srbije pozvani su kako bi sa učesnicima razmenili iskustva o saradnji sa civilnim društvom i ukazali na uspešne modele saradnje.\nNakon što su učesnici upoznati sa ključnim odrednicama kao što su bezbednost, nadzor, sektor bezbednosti i reforma sektora bezbednosti u Srbiji, odpžana je radionica čiji je cilj bio da se ukaže na glavne snage i slabosti u funkcionisanju organizacija civilnog društva, zatim na izazove sa kojima se suočavaju, ali i na moguće uloge koje oni mogu imati u bezbednosnoj politici. Kao glavne snage organizacija civilnog društva su identiufikovani: neposredni kontakt sa građanima, nezavisnost, efikasnost, mobilnost, stručnost, operativnost, motivisanost, kreativnost, saradnja na međunarodnom nivou i iskustvo u bavljenju bezbednosnim temama. Glavne slabosti su: nedovoljna stručnost, manjak kapaciteta, neorganizovanost, politizacija, široka oblast delovanja i nedovoljna nezavisnost od donatora. Takođe, organizacije civilnog društva imaju podršku lokalnih organa vlasti, medija i nezavisnih tela, ali se suočavaju i sa nedostacima budžetskih sredstava i predrasudama koje prema njima postoje u javnosti.\nVeoma značajan panel je bio posvećen i analizi stanja bezbednosti u svojoj lokalnoj zajednici. Poseban značaj je dat opštinskim Savetima za bezbednost koji postoje u pojedinim gradovima ovog regiona i predstavljaju primer dobre prakse u saradnji svih relevantnih aktera u sektoru bezbednosti na lokalnom nivou. Ovi saveti se sastoje od predstavnika lokalne samouprave, organa sektora bezbednosti, predstavnika civilnog društva i svih ostalih subjekata koji imaju značajnu ulogu u bezbednosnoj politici određenog mesta. Učesnici seminara su istakli da se ovaj primer dobre prakse mora iskoristiti i u drugim gradovima u kojima ovakvi organi ne postoje, jer je postojanje ovih Saveta garant bolje koordinacije i integrisanosti sektora bezbednosti na lokalu.\nPanel sa predstavnicima Ministarstva unutrašnjih poslova omogućio je učesnicima bolje razumevanje povezanosti nacionalnog i lokalnog nivoa po pitanju bezbednosti, i ukazao je na mogućnosti saradnje OCD sa državnim institucijama na lokalnom nivou. Predstavnici Ministarstva unutrašnjih poslova - Željko Milenić, načelnik Odseka za rad policije u lokalnoj zajednici u Upravi policije, Olivera Zečević, šef Odseka za prevenciju i suzbijanje maloletničke delinkvencije Uprave kriminalističke policije, Goran Vukićević iz Uprave unutrašnje kontrole policije i Milivoje Ristović iz Policijske uprave Užice izneli su konkretne primere rada svojih organizacionih jedinica, kao i primere dosadašnje saradnje sa organizacijama civilnog društva. Panel sa predstavnikom Ministarstva odbrane - potpukovnikom Duškom Žujovićem iz Odeljenja za civilno-vojnu saradnju Generalštaba Vojske Srbije imao je za cilj da učesnike seminara upozna sa konceptom civilno-vojne saradnje i mogućnostima saradnje između građana i vojske.\nJedan od panela je bio rezervisan i za predstvanike eminentnih organizacija civilnog društva - Autonomnog ženskog centra (Tanja Ignjatović), Transparentnosti Srbija (Bojana Medenica) i Foruma civilne akcije Forca Požega (Miroslav Tamburić), koji su poslednjeg dana sa zainteresovanim učesnicima podelili sopstvena iskustva u saradnji sa institucijama sektora bezbednosti na nacionalnom i lokalnom nivou. Posebna vrednost ovih treninga, prema oceni učesnika, bila je približavanje institucija bezbednosti predstavnicima OCD kroz otvorenu diskusiju o bezbednosnim pitanjima i zajednički rad tokom radionica.\nPovezane teme:organizacije civilnog društva, nadzor, bezbednosna politika, umrežavanje, saradnja, institucije


Problemi s autonomnom vožnjom: Teslin softver povučen nakon samo jednog sata\n26 Okt 2021 - 00:07 Vesti Link\nKompanija Tesla je u nedelju poništila najnoviju verziju svog beta softvera Full Self-Driving (FSD), manje od jednog dana nakon objavljivanja, nakon što su se korisnici žalili na lažna upozorenja o sudaru i druge probleme.\nOvaj neuspeh dolazi jer je Tesla pod povećanim nadzorom američkog regulatora u pogledu bezbednosti svoje tehnologije poluautonomne vožnje, koju naziva FSD, prenosi Revija HAK.\nTeslini automobili s najnovijim softverom 10.3 su u više navrata davali upozorenja o opasnosti ispred vozila kad nije bilo neposredne opasnosti dok su neka vozila automatski kočila bez razloga, rekli su korisnici na objavama na društvenim mrežama. Neki korisnici su rekli da su čak potpuno izgubili FSD beta softver nakon što su imali problema s poslednjom iteracijom.\nNacionalna uprava za bezbednost u saobraćaju na autoputevima SAD-a (NHTSA) u avgustu je otvorila zvaničnu istragu Teslinog sistema autopilota kod 765.000 američkih vozila nakon niza nesreća u kojima su učestvovali Teslini modeli i vozila hitne pomoći.


"Ako bude potrebno, branićemo svoje nacionalne interese i upotrebom sile" - BIGportal.ba\n“Ako bude potrebno, branićemo svoje nacionalne interese i upotrebom sile”\n7 Avgusta, 2019 7 Avgusta, 2019 097\nPredsednik Turske Redžep Tajip Erdogan izjavio je da će njegova zemlja po svaku cenu braniti svoje nacionalne interese, kako kroz dijalog i diplomatiju. On je dodao da će svoje interese braniti ako to bude potrebno i upotrebom sile. Kako je javila agencija Anadolija, Erdogan je juče na sastanku u Ankari…\nPredsednik Turske Redžep Tajip Erdogan izjavio je da će njegova zemlja po svaku cenu braniti svoje nacionalne interese, kako kroz dijalog i diplomatiju.\nKako je javila agencija Anadolija, Erdogan je juče na sastanku u Ankari s turskim ambasadorima rekao da od SAD očekuje određen konkretne korake bilo da je reč o izručenju čelnika organizacije Fetulaha Gulena, koji je u egzilu u SAD a koga Ankara optužuje za organizaciju neuspelog vojnog puča, bilo o prekidu snabdevanja oružjem, kako je rekao, kurdskih terorista.\nKada je reč o raketnom sistemu S-400 koji Turska nabavlja od Rusije, on je istakao kako nema konkretnih dokaza da taj sistem šteti NATO-u ili programu borbenih aviona F-35.\n“Mi ćemo sigurno braniti naše nacionalne interese, kada to bude potrebno dijalogom, ali isto tako i blažim elementima sile. Nekada i prinudnim alatima diplomatije, ali kada to bude potrebno i primenom stvarne sile”, poručio je Erdogan.\nOsvrnuvši se na odnose Turske i EU, on je ocenio da “ako EU želi da postane globalni igrač, mora prvo pridobiti Tursku”.\n“Članstvo Turske (u EU) ne sme biti žrtva volje nekoliko zemalja”, (koje se tome protive), istakao je turski predsednik.\nNova djevojka Marka Jarića oduzima dah svojom ljepotom\nPredao se osumnjičeni za prebijanje bivšeg košarkaša Bezbradice\n“Pobjeda” Trampovih republikanaca


Banke u jugoistočnoj Evropi su prve na udaru krize - Biznis i Finansije\nHome\tVestiBiznis & Finansije\tBanke u jugoistočnoj Evropi su prve na udaru krize\nBanke u jugoistočnoj Evropi su prve na udaru krize\nNekada davno u centralnoj i istočnoj Evropi mislilo se da je strano vlasništvo nad bankama izvor moći i stabilnosti. Strane banke su pre krize demonstrirale snagu i spremnost da pomažu svoje filijale u CIE, ali to više nije situacija, tvrdi Majkl Napolitano iz Fitch-a.\nFajnenšl Tajms piše da banke sa zapada moraju da čuvaju svoja matična preduzeća i da su im poslednje na umu filijale u centralno-istočnoj Evropi, te ove podružnice mogu upasti u probleme. Hrvatska, Srbija i Bugarska dale su italijanskim bankama veliki uticaj na tržištu, a poslednje dve i grčkim.\nIz Fitch-a kažu da ako se kriza evrozone pojača, pritisci na zapadne banke mogu dovesti do toga da one smanje finansiranje filijala u zemljama CIE na nivo na kome se postavlja pitanje njihovog opstanka. Austrijski supervizori su čak smislili ograničenje za njihove banke pri kreditiranju u istočnoj Evropi.\nErste Group, Raiffesen Bank International i Bank Austria (UniCredit) biće sprečene da pozajmljuju više od onoga što imaju u lokalnim depozitima.


Psihotest otkriva koliko zaista vrednujete ljude oko sebe – Ženski kutak\nPažljivo pogledajte sliku gore i pokušajte da pogodite koja porodica na njima nijeprava.\nVi verovatno niste porodično orijentisana osoba – barem ne u tradicionalnom smislu. Vaše prijatelje tretirate kao pravu porodicu i uvek ste srećni kada možete da im pomognete.\nMožda ste odrasli sa jakom figurom oca i zbog toga uvek dajete sve od sebe kako bi uvek bili uz ljude kojima ste potrebni – poput vaše majke. Ova porodica možda nije najsrećnija, ali je i dalje porodica.\nVi ste veoma porodično orijentisani – ništa vam nije važnije od familije. Verujete u građenje stabilnih i trajnih veza baziranih na poverenju i posvećenosti.\nVerovatno ste primetili da ljudi na ovoj slici ne izgledaju kao porodica. Roditelji ne obraćaju pažnju na dete, a dete ne pokušava da ih drži za ruke – što čini da više izgledaju kao stranci, a ne porodica.